title: Prayer In The Square

text: 20. syyskuuta Times Square Church odotti 15 000 ihmisen osallistuvan tapahtumaan edellisen vuoden tapaan, mutta todellisuudessa osallistujia arvioitiin olevan 60 000. Pastori Carter Conlonin mukaan tapahtumaan osallistui ihmisiä 237:stä eri seurakunnasta ja live-lähetyksien kautta 153 muuta seurakuntaa 29 eri maasta. Myös kaupungin kuvernööri Michael Bloomberg auttoi järjestäjiä ja osallistui myös itse rukoustapahtumaan sekä käytti puheenvuoron. Suuri, 180 laulajan kuoro ylisti tapahtuman aikana ja pastoreita eri seurakunnista tuli vuorollaan rukoilemaan kaupungin ja kansan puolesta anteeksiantoa Jumalalta.


title: Prayer In The Square

text: Rukoilijat:


title: Prayer In The Square

text: Ylistyskappaleet:


title: Prayer In The Square

text: Arviolta 15 000 ihmistä 200:sta eri seurakunnasta osallistui rukoustapahtumaan.


title: Prayer In The Square

text: 9. syyskuuta klo 13.30 alkanut tapahtuma kokosi arviolta 10 000 ihmistä rukoilemaan ja ylistämään yhdessä yli 100 seurakunnasta.


title: Hr. Ms. Isaac Sweers (1940)

text: Hr. Ms. Isaac Sweers (viirinumero G83) oli Alankomaiden kuninkaallisen laivaston Gerard Callenburgh -luokan hävittäjä, joka palveli toisessa maailmansodassa.


title: Hr. Ms. Isaac Sweers (1940)

text: Sen köli laskettiin 26. marraskuuta 1938 ja alus laskettiin vesille 16. maaliskuuta 1940. Saksan hyökättyä Alankomaihin alankomaalainen hinaaja "Zwarte Zee" hinasi 10. toukokuuta keskeneräisen aluksen kaikkine dokumentteineen Britteinsaarille Downsiin, jonne ne saapuivat seuraavana päivänä. Alus siirrettiin seuraavana päivänä John I. Thornycroft and Companyn telakalle, jossa alus saatettiin palveluskelpoiseksi. Alus aseistettiin kuudella brittiläisellä 4 tuuman kaksoistorneihin asennetulla tykillä eikä alun perin suunnitelluilla viidellä 120 millimetrin tykillä. Aluksen apuaseina oli kaksi vakavoitua 40 millimetrin ilmatorjuntatykkiä, joilla kummallakin oli oma Hazemayer tulenjohtokone. Evakuoidun dokumentaation avulla vastaava ilmatorjunnan tulenjohtojärjestelmä otettiin myöhemmin käyttöön Kuninkaallisessa laivastossa.


title: Hr. Ms. Isaac Sweers (1940)

text: "Isaac Sweers" otettiin palvelukseen 29. toukokuuta 1941 ensimmäisenä päällikkönään komentajakapteeni J. Houtsmuller. Alus lähti 24. kesäkuuta Southamptonista Plymouthin kautta Greenockiin ja edelleen Bristolin kanavaan, jossa se suoritti koeajot. Se jatkoi 5. heinäkuuta Scapa Flowhun koulutettavaksi, minkä jälkeen se liitettiin Greenockiin sijoitettuun 19. Hävittäjälaivueeseen suojaamaan etelään matkanneita joukkojenkuljetussaattueita.


title: Hr. Ms. Isaac Sweers (1940)

text: Alus suojasi elokuussa 1941 saattuetta WS10. Paluumatkalla alus suojasi hinaaja "Zwarte Zeetä", joka hinasi Saksan laivaston sukellusveneen "U-75" 5. elokuuta torpedoimaa "SS Cape Rodneya". Rahtialuksen upottua alukset palasivat satamiinsa. Saattuetta suojatessaan alus törmäsi 14. syyskuuta hävittäjä "HMS Brocklesbyn" kanssa, jolloin sen vasemman puoleinen potkuri vaurioitui.


title: Hr. Ms. Isaac Sweers (1940)

text: "Isaac Sweers" lähti 17. syyskuuta Greenockista "HMS Laforeyn", "HMS Livelyn" ja "HMS Oribin" kanssa ottaakseen osaa operaatio Halberdiin. Matkan aikana alus sai määräyksen mainittujen hävittäjien sekä Puolan laivaston hävittäjien "ORP Garlandin" ja "ORP Piorunin" kanssa suojata taistelulaiva "HMS Rodneyn" Gibraltarille, jonne osasto saapui 24. syyskuuta. Suojanneet hävittäjät lähtivät vielä samana iltana länteen suojatakseen taistelulaiva "HMS Nelsonia". Muutamaa tuntia myöhemmin hävittäjät kääntyivät takaisin ja ne läpäisivät Gibraltarin salmen yön pimeydessä. Osasto kohtasi 25. syyskuuta saattueen, joka joutui kaksi vuorokautta myöhemmin ilmahyökkäyksen maaliksi.


title: Hr. Ms. Isaac Sweers (1940)

text: Alus kääntyi 28. syyskuuta Force H:n mukana paluumatkalle. Seuraavana aamuna "HMS Gurkha" ilmoitti aluksen tutkan havainneen pinnalla olleen Italian laivaston sukellusveneen "Diaspron" (). "Isaac Sweers" ja "HMS Gurkha" hyökkäsivät sukellusvenettä vastaan ilman tulosta. Osasto palasi 1. lokakuuta Gibraltarille.


title: Hr. Ms. Isaac Sweers (1940)

text: Lokakuussa alus suojasi Freetownin ja Gibraltarin välisiä saattueita. Se liitettiin operaatio Perpetualin laivasto-osastoon, jonka muut alukset olivat "HMS Malaya", "HMS Hermione" ja kuusi hävittäjää. Osaston tehtävänä oli suojata "HMS Ark Royalin" ja "HMS Arguksen" suorittamaa lentokonetäydennyksen toimittamista Maltalle. Osasto lähti 10. marraskuuta Gibraltarilta ja lentokoneet lähetettiin ilmaan kaksi päivää myöhemmin, minkä jälkeen osasto lähti paluumatkalle. "HMS Ark Royaliin" osui Saksan laivaston sukellusveneen "U-81" laukaisema torpedo 13. marraskuuta ja alus upposi seuraavana päivänä.


title: Hr. Ms. Isaac Sweers (1940)

text: "Isaac Sweers" siirrettiin 26. marraskuuta 19. Hävittäjälaivueen ensimmäiseen viirikköön, jonka mukana se torjui sukellusveneitä Gibraltarin länsipuolella. Alus määrättiin 11. joulukuuta palaamaan Britteinsaarille huollettavaksi, mutta se sai kuitenkin määräyksen siirtyä itäiselle Välimerelle. Alus liitettiin "HMS Sikhin", "HMS Legionin" ja "HMS Maorin" muodostamaan 4. Hävittäjälaivueeseen, jonka mukana se lähti Gibraltarilta. Samana yönä laivue sai tiedon partiossa olleelta Wellington koneelta, että kahden Italian laivaston risteilijän matkaamisesta etelään.


title: Hr. Ms. Isaac Sweers (1940)

text: Laivue läpäisi 13. joulukuuta 30 solmun nopeudella Skerkin salmen havaiten alusten silhuetit Bonin niemimaan edustalla, jolloin ne aloittivat hyökkäyksen. Alukset upottivat Italian laivaston risteilijät "Alberico de Barbianon" ja "Alberto da Giussanon". Taistelun aikana "Isaac Sweers" tulitti tykein lähietäisyydeltä "Da Giussanoa" ja laukaisi neljän torpedon viuhkan kohti torpedovene "Cignoa", johon ei kuitenkaan saatu osumaa. Laivue jatkoi taistelun jälkeen matkaansa Maltalle, jonne se saapui vielä samana iltana.


title: Hr. Ms. Isaac Sweers (1940)

text: Laivue lähti muutamaa päivää myöhemmin Maltalta Force K:n kanssa kohdatakseen nopean miinalaivan "HMS Breconshiren", joka oli lähtenyt 15. joulukuuta Aleksandriasta suojauksensa kanssa. Alukset kohtasivat toisensa 17. joulukuuta. Osasto joutui toistuviin ilmahyökkäyksiin, mutta ei kärsinyt tappioita. Osasto joutui illalla Italian laivasto-osaston tykkituleen, jolloin se joutui vaihtamaan kurssinsa etelämmäksi. Osasto saapui Maltalle 18. ja 19. joulukuuta välisenä yönä, minkä jälkeen "Isaac Sweers" aloitti matkansa Aleksandriaan.


title: Hr. Ms. Isaac Sweers (1940)

text: Alus lähti 16. tammikuuta 1942 Alesandriasta suojaten kolmen hävittäjän kanssa Maltalle matkannutta neljän kauppa-aluksen muodostamaa saattuetta MW8B. Tehtävän aikana Saksan laivaston sukellusvene "U-133" torpedoi 17. tammikuuta "HMS Gurkhan", jonka "Isaac Sweers" otti hinaukseen. Alus pelasti tuhoontuomitun aluksen koko 240 hengen miehistön, jonka se kuljetti Tobrukiin.


title: Hr. Ms. Isaac Sweers (1940)

text: Operaatio Soihdun aikana alukseen osui 14. marraskuuta kaksi sukellusvene "U-341":n laukaisemaa torpedoa, jotka upottivat aluksen. Aluksen mukana menehtyi 108 miestä kaikkiaan 194 hengen miehistöstä.


title: Ilderim (vene)

text: Ilderimin, 8mR-vene, rakennutti vuonna 1936 ruotsalainen pankkiiri ja teollisuusmies Marcus Wallenberg nuorempi, joka osallistui veneellä Berliinin Olympialaisiin vuonna 1936. Veneen suunnitteli Tore Holm ja se menestyi hienosti Kielissä purjehdituissa kisoissa. Poliittisesti värittyneen protestikäsittelyn seurauksena Ilderim kuitenkin diskattiin toiseksi viimeisestä lähdöstä. Vaikka Wallenberg ohjasi veneen voittoon myös viimeisessä lähdössä, jäi Ilderim neljännelle sijalle akselivaltio Italian viedessä voiton ja Germania III:sen vieden kolmannen sijan.


title: Ilderim (vene)

text: Olympialaisten jälkeen Ilderim osallistui moniin kansainvälisiin kisoihin menestyksekkäästi Sveitsissä, Ruotsissa, Välimerellä ja Britteinsaarilla.


title: Ilderim (vene)

text: Wallenberg nimesi kaikki purjeveneensä Ilderim nimisiksi ja edellytti myydessään että veneen nimi vaihdettaisiin. Ilderim vietti muutaman vuosikymmenen "Christina of Cascais" -nimisenä Skotlannissa, Irlannissa ja Britanniassa. Vuonna 1989 belgialainen Marc Busschots osti veneen ja nimesi sen taas Ilderimiksi.


title: Ilderim (vene)

text: Kesällä 2010 Pekka Raatikainen, Mikael Stelander ja Staffan Tallqvist ostivat veneen ja toivat sen Helsinkiin, samalla kasvattaen HSS:n kasilaivaston maailman suurimmaksi.


title: Perunsuula

text: Perunsuula ("Sula variegata") on eteläamerikkalainen suulalaji. Se elää mantereen länsirannikolla ja saaristossa ja lisääntyy Pohjois-Perun ja Chilen keskiosien välisellä alueella. Johann Jakob von Tschudi kuvaili lajin holotyypin Perun saarilta vuonna 1843.


title: Naamiosuula

text: Naamiosuula ("Sula dactylatra") on valtamerillä elävä suulalaji. Se elää laajalla alueella trooppisilla merillä, ja siitä tunnetaan noin neljä alalajia. Nimialalaji "dactylatra" elää Karibian ja Lounais-Atlantin alueella, alalaji "melanops" Intian valtameren länsiosissa, alalaji "personata" Intian valtameren itäosissa sekä Tyynenmeren länsi- ja keskiosissa, ja alalaji "fullagari" Tasmaninmeren pohjoisosissa. René-Primevère Lesson kuvaili lajin holotyypin Ascensionilta vuonna 1831.


title: Galapagosinnaamiosuula

text: Galapagosinnaamiosuula ("Sula granti") on itäisellä Tyynellämerellä elävä suulalaji. Se luokitellaan joskus myös naamiosuulan alalajiksi. Sen pääasialliset asuinpaikat ovat Galápagossaaret ja Clippertoninsaari. Pohjoisin pesimäsaari lienee Baja Californiassa sijaitsevat Revilla Gigedon saaret. Walter Rothschild kuvaili lajin holotyypin vuonna 1902.


title: Thornin rauha (1411)

text: Thornin rauha oli 1. helmikuuta 1411 solmittu rauha Saksalaisen ritarikunnan ja Liettuan suuriruhtinaskunnan sekä Puolan välillä. Rauhan nimi tulee sopimuksen allekirjoituspaikan Toruńin saksankielisestä nimestä. Thornin rauha ei ratkaissut osapuolten kiistoja rajoista ja lopullisesti ne selvitettiin vasta Konstanzin kirkolliskokouksessa vuosina 1414–1418.


title: Thornin rauha (1411)

text: Liettuan, Puolan ja Saksalaisen ritarikunnan välinen sota alkoi ritarikunnalle kuuluneen Žemaitijan vuonna 1409 alkaneen kapinasta, jota Vytautasin johtama Liettua ja Jagellon johtama Puola alkoivat tukea. Puola ja Liettua etenivät ritarikunnan maille vuonna 1410. Saksalainen ritarikunta kärsi tappion Tannenbergin taistelussa menettäen muun muassa suurmestarinsa ja 200 ritaria. Puolalais-liettualaiset joukot eivät kuitenkaan onnistuneet ritarikunnan pääkaupunki Marienburgin piirityksessä ja joukot vetäytyivät.


title: Thornin rauha (1411)

text: Ritarikunta solmi rauhan Puolan ja Liettuan kanssa 1. helmikuuta 1411. Sopimuksella Liettua sai ritarikunnalta sen aiemmin menettämän Žemaitijan. Puola sai puolestaan Dobrzyńin alueen. Lisäksi ritarikunta maksoi Puolalle 100 000 Prahan groschenia. Rauha ei vastannut Liettuan ja Puolan sodassa saavuttaman voiton laajuutta, mikä johtui paljolti ritarikunnan vaikutusvaltaisista tukijoista, joihin lukeutui muun muassa Saksan keisari Sigismund Luxemburgilainen. Rauha oli kuitenkin ensimmäinen kerta, jolloin ritarikunta joutui luopumaan kiistellyistä alueista.


title: Gerard Callenburgh -luokka (hävittäjä)

text: Gerard Callenburgh -luokka oli Alankomaiden kuninkaallisen laivaston hävittäjäluokka, johon kuului suunnitelman mukaan neljä alusta. Alukset tilattiin 1938 ja ainoastaan kaksi aluksista valmistui toinen Britteinsaarilla ja toinen Saksassa.


title: Gerard Callenburgh -luokka (hävittäjä)

text: Luokan alukset olivat hieman suurempia kuin edeltäneen luokan alukset. Jotta luokan alukset olisivat tehokkaampia kuin vastaavat Keisarillisen Japanin laivaston hävittäjät niiden aseitukseksi suunniteltiin viittä 120 millimetrin tykkiä kahteen kaksiputkiseen torniin (A ja Y) sekä yhteen yksiputkiseen X-torniin. Alusten torpedoputkien lukumäärä oli myös tuplattu.


title: Gerard Callenburgh -luokka (hävittäjä)

text: Luokan aluksista ainoastaan kaksi valmistui. "Tjerk Hiddes" laskettiin vesille ennen miehitystä, mutta se upotettiin Rotterdamissa, ettei se joutuisi maan miehittäneiden saksalaisten käsiin. Saksalaiset nostivat aluksen, mutta korjauskelvottomana se romutettiin. "Philips van Almonde" räjäytettiin telakalla vesillelaskuyritysten epäonnistuttua. Saksalaiset romuttivat aluksen hylyn.


title: Gerard Callenburgh -luokka (hävittäjä)

text: "Gerard Callenburgh" upotettiin , mutta saksalaiset nostivat aluksen. Alus saatettiin palveluskelpoiseksi Blohm & Vossin telakalla, minkä jälkeen se liitettiin 11. lokakuuta 1942 Saksan laivastoon nimellä "ZH-1".


title: Ray Clemence

text: Raymond Neal "Ray" Clemence, MBE (s. 5. elokuuta 1948 Skegness, Englanti) pelasi maalivahtina Liverpoolissa 1970-luvulla ja on yksi Euroopan kautta aikain menestyksekkäimmistä maalivahdeista. Hänen meriitteihinsä lukeutuu muun muassa Englannin liigan, FA Cupin, Euroopan cupin, UEFA Cupin, Liigacupin, Euroopan Super Cupin sekä Charity Shieldin mestaruuksia. Englannin maajoukkueessa hän pelasi 61 maaottelua vuosina 1972–1983.


title: Ray Clemence

text: Clemence siirtyi Scunthorpe Unitedista Bill Shanklyn manageroimaan Liverpooliin 18 000 punnan siirtosummalla vuonna 1967. Hän pelasi debyyttinsä Anfieldilla 25. syyskuuta 1968 Liigacupin kolmannen kierroksen ottelussa Swansea Cityä vastaan Liverpoolin voittaessa 2–0. Seuraavat kaksi kautta hän edusti enimmäkseen reservijoukkuetta kunnes nousi edustuksen ykkösmaalivahdiksi vuonna 1970.


title: Niilo Hyttinen

text: Niilo Hyttinen (3. helmikuuta 1940 Puolanka – 29. joulukuuta 2010 Oulu) oli puolankalais-oululainen taidemaalari.


title: Niilo Hyttinen

text:
Käytyään Suomen Taideakatemian koulun 1961-65 Hyttinen debytoi Helsingissä 1967. Hänen näyttelyitään on ollut muun muassa Kajaanissa 1966-1990, Puolangalla 1967 ja 1973, Helsingissä 1968-2003, Oulussa 1969-2002, sekä Moskovassa 1983 ja Pariisissa 1998.
Niilo Hyttinen toimi useissa luottamustoimissa 1960-1979, muun muassa Valtion kuvataidetoimikunnan jäsenenä 1974-1976.


title: Niilo Hyttinen

text:
Julkisia teoksia Hyttiseltä ovat muun muassa maalaukset "Timpurit" (1976), Pohjois-Pohjanmaan keskusammattikoulussa, Oulussa, "Pienviljelijän päiväkirjasta" (1979) Nivalan kunnantalossa, "Hevosmiehen puheet" (1981) Puolangan kunnanvirastossa,
 "Ruokalepo" (1982) Suomussalmen emäntäkoulussa,
 "Aikamatka" (1985) Oulun kaupungintalossa, sekä
 "Lentua – myyttinen tarina" (1988), Kuhmon kaupunginkirjastossa.


title: Niilo Hyttinen

text: Hyttinen tunnettiin myös erinomaisena muotokuvamaalarina. Häneltä tilattiin noin 50 muotokuvaa, joista 26 on julkisia.


title: Niilo Hyttinen

text: Niilo Hyttinen sai vaikutteita muun muassa pop-taiteesta, sosialistisesta realismista ja käsitetaiteesta. Hänen maalaustyylikseen vakiintui kuitenkin realistinen esittämistapa, jossa oli usein huumoria. Teosten aiheena ovat usein kehitysalueiden ihmiset ja ongelmat. Hän pohtii, kritisoi,satirisoi ja protestoi teoksissaan ihmisen asemaa alueellisuuden ja paikallisuuden, kapitalismin, markkinatalouden, byrokratian ja militarismin paineissa.


title: Niilo Hyttinen

text: Hyttinen näytteli taiteilija Joel Strömiä Markku Lehmuskallion ohjaamassa elokuvassa "Sininen imettäjä" (1985).


title: Intruusio

text: Intruusio on nestemäistä kiveä, joka muodostuu maan pinnan alla. Syvällä pinnan alla oleva magma työntyy hitaasti ylös halkeamia pitkin työntäen toisinaan ympäristön kiveä pois tieltä; prosessissa saattaa kulua miljoonia vuosia. Kun kiviaines hiljalleen jäähtyy ja kiinteytyy, magman eri osat kiteytyvät mineraaleiksi. Monet vuorijonot, kuten Kalifornian Sierra Nevada, ovat muodostuneet pääasiassa intruusikivestä, suurista graniittimuodostelmista.


title: Intruusio

text: Intruusio on toinen niistä kahdesta tavasta, joilla magmakiviä muodostuu; toinen on ekstruusio, eli tulivuorenpurkaus tai vastaavanlainen tapahtuma. Toisin sanoen, intruusio on mikä tahansa syväkivimuodostuma: magmasta muodostunutta kiveä, joka jähmettyy (kiteytyy) planeetan maankuoren alla. Sitä vastoin, "ekstruusio" koostuu ekstrusiivisestä kiviaineksesta; kivi joka on muodostunut kuoren pinnan yläpuolella


title: Intruusio

text: Intruusioita on monenlaisia, aina batoliittien kokoisista vuorijonoista ohuisiin, apliitti- ja pegmatiittijuoniin, jotka ovat muodostuneet kivihalkeamiin. Eroosion paljastettua ne, batoliitit saattavat peittää valtavia alueita Maapallon pinta-alasta. Suuria, syvällä maanpinnan alla magmasta kiteytyvien kivilajien muodostamia kokonaisuuksia kutsutaan plutoneiksi.


title: Intruusio

text: Karkearakeisia magmakiviä, jotka muodostuvat syvällä maan pinnan alla, kutsutaan abyssisiksi eli syväkiviksi, kun taas lähellä pintaa muodostuneet kivilajit ovat hypabyssisiä eli puolipinnallisia kiviä. Intrusiivikivet luokitellaan usein sen mukaan ovatko ne yhdensuuntaisia sivukiven kerroksellisuuden tai liuskeisuuden, foliaation, kanssa: mikäli intruusio on yhdensuuntainen, se on konkordantti, muuten se on diskordantti.


title: Intruusio

text:
Kuuluisa esimerkki intruusiosta on Devils Tower.
Intruusiot voidaan luokitella intruusion koon ja muodon mukaan, sekä sen mukaan, missä suhteessa se on niihin muodostelmiin joihin se on työntynyt:


title: Intruusio

text: Syvällä tapahtuneet intruusiot tunnistetaan tavasta miten ne ovat puhkaisseet yläpuolisen kerrostuman. Puhkaisusta aiheutuneet halkeamat täyttyvät kiviaineksella, joka synnyttää haarautuvia juonia, ja prosessiin liittyvä korkea lämpötila voidaan päätellä ympäröivästä kivestä. Koska lämpö alenee hitaasti, ja kiviaines on kovan paineen alla, vain kiteitä eikä lasimaista, nopeasti jäähtynyttä ainesta muodostu. Koska intruusiot ovat saaneet rauhassa asettua ennen kiteytymistä, juoksurakennetta ei esiinny. Kiviaineksen sisältämät kaasut eivät ole pystyneet läpäisemään paksua intruusion yläpuolista kerrosta, ja siksi näin syntyneissä mineraaleissa esiintyy usein kaasujen muodostamia onteloita. Kaasut aiheuttavat myös monia tärkeitä munnoksia kiven kiteytymisessä. Koska muoostuvat kiteet ovat likimäärin samankokoisia, kiviaineksen sanotaan olevan rakeista.


title: Intruusio

text: Ensimmäisenä syntyneiden suurien, hyvin muodostuneiden kiteiden, ja hienorakeisen maa-aineksen välillä ei ole suuria eroja. Molempien tyyppien mineraalit ovat muodostuneet selvässä järjestyksessä, ja kummassakin on ollut kiteytymisajanjaksoja, jotka saattavat olla selvästi erottuvia, tai jotka ovat osuneet samaan aikaan jonkin muun aineksen muotoutumisen kanssa. Varhaisemmat kiteet ovat peräisin ajalta, jolloin suurin osa kiviaineksesta oli vielä nestemäistä, ja ne ovat jotakuinkin täydellisiä. Myöhemmät kiteet ovat muodoltaan epäsäännöllisempiä, sillä niiden oli mukauduttava aikasempien kiteiden jättämään tilaan. Ensimmästä prosessia kutsutaan idiomorfiseksi (tai "automorfiseksi"), ja jälkimmäistä xenomorfiseksi. Se, kumpaan ryhmään mineraali kuuluu, pystytään päättelemään myös muista ominaisuuksista. Esimerkiksi, ortoklaasi on yleensä graniitissa esiintyvää maasälpää, kun taas sen muunnokset esiintyvät koostumukseltaan samantyylisissä laavoissa. Sama koskee nefeliinin muunnoksia. Leusiitti on yleistä laavassa, mutta erittäin harvinaista plutonisissa kivissä. Muskoviittia on pelkästään intruusioissa. Eroissa havainnollistuu olosuhteiden merkitys kiviaineksen kovettumiseen.


title: Intruusio

text: Jotkut intrusiivikivet kiinteytyvät halkeamissa juoniksi ja kerrosjuoniksi lähellä maanpintaa, ja niitä kutsutaan puolipinnallisiksi. Syvemmällä muodostuneita kiviä kutsutaan plutoneiksi. Puolipinnallisissa kivissä esiintyy rakenteita, jotka ovat muodoltaan ekstrusiivikivien ja plutonien väliltä. Ne ovat hyvin usein porfyyrisiä, lasimaisia ja sisältävät toisinaan jopa rakkuloita. Toisinaan niitä on petrologisesti mahdoton erottaa koostumukseltaan samankaltaisista laavoista.


Hugo Backmansson – taiteilija, upseeri ja seikkailija () on elämäkertateos suomalaisesta taidemaalarista Hugo Backmanssonista. Teoksen kirjoittajat ovat Backmanssonin pojanpoika Tom Backmansson sekä Marie-Sofie Lundström, Tutta Palin ja Marju Rönkkö. Teoksen julkaisi Svenska Litteratursällskapet i Finland ruotsiksi vuonna 2010. Suomennoksen julkaisi Otava samana vuonna. Teos liittyi Söderlångvikin kartanossa Kemiönsaarella ja Amos Andersonin taidemuseossa Helsingissä vuosina 2010–2011 pidettyyn Backmanssonin taiteen näyttelyyn ja se kuuluu Amos Andersonin taidemuseon julkaisusarjaan.


title: Hugo Backmansson – taiteilija, upseeri ja seikkailija

text: Teos sisältää kirjoittajilta artikkelita, joista ensimmäinen on Tom Backmanssonin laatima elämäkertakuvaus. Muut kolme käsittelevät Backmanssonia taiteilijana: taistelumaalarina, Pohjois-Afrikan kuvaajana ja muotokuvamaalarina.


title: Kreevinin murre

text: Kreevinin murre () oli Latviassa Bauskan ympäristössä asuneiden vatjalaisten kreevinien puhuma vatjan murre. Murre kuoli 1800-luvun aikana, mutta se jätti jälkiä paikalliseen latvian murteeseen.


title: Kreevinin murre

text: Kreevinit tulivat Latvian Bauskan alueelle sotavankeina Vinke von Overbergin Inkeriin vuosina 1444–1447 Inkeriin tekemän sotaretken jälkeen. Vatjalaisia tuotiin sotavankeina rakentamaan Bauskan linnaa. Kreevinit tulivat tieteelliseen tietoon varsin myöhään. Vuonna 1810 paikallinen pappi Karl Lutzau arvioi alueella olevan vielä 12–15 kreeviniä osaavaa henkilöä. Suomalainen Anders Johan Sjögren teki alueelle tutkimusmatkan vuonna 1846 ja arvioi kreevinin kielen jo lähes hävinneen alueelta. Tämän jälkeen kreevineistä ei enää saatu tietoja. Kielitieteilijä Ferdinand Johan Wiedemann yhdisti ensimmäisenä vuonna 1871 kreevinit Inkerin vatjalaisiin.


title: Kreevinin murre

text: Kreevinin kieltä tutkittiin vain vähän ja yhteensä siitä tallennettiin vain 113 sanaa, joista on noin 1 300 erilaista muotoa. Kreevinin vaikutusta latvian paikalliseen murteeseen on tutkittu vähän, mutta muutamia kreevinistä lainattuja murresanoja tiedetään. Tällainen on esimerkiksi nuijaa tarkoittava sana "kurika", jonka vastaava sana on vatjan kielessä "kurikka". Toinen esimerkkisana on "ṇirmināt", joka tarkoittaa siivottomasti tai rumasti syömistä. Vastaava sana vatjassa on "nirttši" tai "nirkko", eli nirso. Murresanojen käyttö rajoittuu Bauskan ympäristöön, mikä todistaa sanojen vatjalaisperäisyyden puolesta.


title: Kreevinin murre

text:
”Isä meidän” -rukous kreevinin murteella:
"Meģģi ise taiwâs!"
"jadku elka śiwu śenna"
"tulap meģģi tiwi śivu riikki!"
"Śiwu meelle se iggau ka kui taiwâs ni kans ma bēli!"
"Meģģi arma leipe anna meli tennawa."
"Ġedde meggi padudd, kui me jattim umili nisi meli jad!"
"Elas meite kurja sad."
"Śewon wodse kurģe miusse erre"
"Jo siula kalpap śiwu kikki śiwu appi un śiwu üwiwi śewonśe śewonśe."
"Amen!"


title: Puolipinnallinen kivi

text: Puolipinnallinen kivi eli juonikivi, joskus myös hypabyssinen kivi, on magmakiveä, joka on muodostunut maankuoressa lähellä maanpintaa. Se sisältää keskikokoisia rakeita ja on usein porfyyristä. Puolipinnalliset kivet ovat rakenteeltaan vulkaanisen kiven ja plutonien väliltä. Puolipinnallisiin kiviin lukeutuvat muun muassa diabaasi ja porfyyri.


title: Devonshire

text: Devonshire voi viitata


title: Ruotsinpyhtään vaakuna

text: Ruotsinpyhtään vaakuna oli Ruotsinpyhtään kunnan tunnus. Vaakunan aiheena on Kymijoen rannalla toiminut Strömforsin rautaruukki. Vaakunan ruotsalaiset värit viittaavat kunnan nimeen.


title: Ruotsinpyhtään vaakuna

text: Vaakunan selitys on ”sinisessä kentässä alainen aaltokoroinen hirsi, jonka yläpuolella vino vasararisti; molemmat kultaa.” Vaakunan on suunnitellut Ahti Hammar, ja Ruotsinpyhtään kunnanvaltuusto hyväksyi sen kokouksessaan 17. joulukuuta 1960. Sisäasiainministeriö vahvisti vaakunan käyttöön 21. huhtikuuta 1961.


title: Ruotsinpyhtään vaakuna

text: Vaakuna jäi epäviralliseksi kotiseutuvaakunaksi 2010, kun Ruotsinpyhtää liittyi Pernajan ja Liljendalin kanssa osaksi Loviisan kaupunkia.


title: Sammatin vaakuna

text: Sammatin vaakuna oli Sammatin kunnan tunnus. Vaakunan aihe viittaa paikkakunnalla 1802 syntyneeseen ja siellä elämänsä viimeisen vuosikymmenen viettäneeseen Elias Lönnrotiin (, vaahtera). Samalla vaahteranlehti kuvastaa myös seudun vehmasta luontoa.


title: Sammatin vaakuna

text: Vaakunan selitys on ”sinisessä kentässä kultainen vaahteranlehti”. Vaakunan on suunnitellut Olof Eriksson, ja Sammatin kunnanvaltuusto hyväksyi sen kokouksessaan 25. kesäkuuta 1964. Sisäasiainministeriö vahvisti vaakunan käyttöön 20. marraskuuta samana vuonna.


title: Sammatin vaakuna

text: Vaakuna jäi epäviralliseksi kotiseutuvaakunaksi 2009, kun Sammatti liittyi osaksi Lohjan kaupunkia, ja Sammattiseura on käyttänyt sitä teettämissään isännänviireissä.


title: Ted Williams (ääninäyttelijä)

text: Ted Williams (s. 1957) on yhdysvaltalainen ääninäyttelijä. Hän tuli lyhyessä ajassa kuuluisaksi, kun YouTubeen ladattiin video, jossa koditonta tien varressa kerjännyttä Williamsia haastateltiin pikaisesti sen jälkeen, kun Dispatch-verkkolehden videotoimittaja oli kiinnittänyt huomiota hänen erinomaiseen ääneensä. Williamsia haastateltiin pian videon julkaisun jälkeen WNCI-radiokanavalla, ja hän on saanut sen jälkeen useita työpaikkatarjouksia.


title: Tenedos

text: Tenedos tarkoittaa seuraavia asioita:


title: Howard Dean

text: Howard Brush Dean III (s. 17. marraskuuta 1948) on yhdysvaltalainen poliitikko. Hän oli Vermontin kuvernööri vuosina 1991–2003. Dean kilpaili demokraattisen puolueen presidenttiehdokkuudesta vuoden 2004 vaaleissa, ja oli suosikki, mutta menestyi heikosti Iowan esivaaleissa.


title: Spearfish

text: Spearfish tarkoittaa seuraavia asioita:


title: Syrianska FC

text: Syrianska FC on jalkapalloseura Södertäljen kaupungista, Tukholman läänistä. Seura pelasi kaudella 2017 Ruotsin toiseksi korkeimmalla sarjatasolla Superettanissa. Pääsarja Allsvenskanissa se pelasi kolme kautta 2011–2013. Seuran perustivat aramealaiset maahanmuuttajat 1. heinäkuuta 1977.


title: Syrianska FC

text: Syrianska FC perustettiin 1. heinäkuuta 1977 Södertäljessä nimellä Suryoyo SK. Suryoyo oli erityisesti aramealaisten maahanmuuttajien perustama seura. Seura siirtyi pelaamaan Ruotsin 7. divisioonan itälohkoon, josta nousi 6. divisioonaan 1983. Kaksi kautta myöhemmin Suryoyo nousi 5. divisioonaan ja vaihtoi nimensä Syrianska FC:hen 1986. 1987 seura nousi 4. divisioonaan ja kolme kautta myöhemmin 3. divisioonaan, josta nousi heti ensimmäisellä kaudella 2. divisioonaan. 1995 Syrianska kuitenkin putosi takaisin 3. divisioonaan, mutta 1999 seura nousi takaisin 2. divisioonaan. 2000 seura alkoi panostamaan entistä enemmän nuorten jalkapalloon, ja tämä auttoikin 2001 seuran voittamaan 2. divisioonan, mutta ei silti noussut Superettaniin. 2005 seura voitti 2. divisioonan ja nousi 1. divisioonaan, jonka voitti 2008 nousten Superettaniin. 2009 Syrianska sijoittui Superettanissa neljänneksi. Syrianska FC voitti Superettanin 2010 ja seuraavaksi kaudeksi Allsvenskaniin.


title: Syrianska FC

text: Seuran historian merkittäviä pelaajia ovat mm. Abgar Barsom, Louay Chanko, Sharbel Touma ja Suleyman Sleyman.


title: Frederik Sørensen

text: Frederik Hillesborg Sørensen (s. 14. huhtikuuta 1992 Tanska) on tanskalainen jalkapalloilija, pelipaikaltaan keskuspuolustaja. Hän edustaa Serie A:ssa pelaavaa Juventusta.


title: Frederik Sørensen

text: Sørensen liittyi Lyngbyyn vuonna 2007. Hän nousi edustusjoukkueeseen vuonna 2010 ja hänellä on seuran kanssa vuoteen 2013 ulottuva sopimus.


title: Frederik Sørensen

text:
Sørensen siirtyi koeajan jälkeen lainasopimuksella italialaiseen Juventukseen elokuussa 2010 ja hän kuului joukkueen edustusjoukkueeseen kaudella 2010–2011. Leandro Rinaudon ja Zdeněk Grygeran loukkaantumisten jälkeen Sørensen kutsuttiin liigaotteluun Bolognaa vastaan. Hän debytoi Serie A:ssa marraskuussa 2010 Cesenaa vastaan Giorgio Chiellinin ja Nicola Legrottaglien ollessa loukkaantuneita.
Vuoden 2011 kesällä Juventus myi puolet Sørensenin pelaajaoikeuksista Bolognaan ja lainasi tämän samaan seuraan vuoden mittaisella lainasopimuksella.


title: Batoliitti

text: Batoliitti (kreikan "bathos" “syvyys” + "lithos" “kivi”) on suuri intrusiivinen magmakivimuodostuma, joka syntyy jäähtyneestä magmasta syvällä maankuoressa. Batoliitit koostuvat melkein aina enimmäkseen felsisistä tai intermediäärisistä kivilajeista, kuten graniitista, kvartsimontsoniitista tai dioriitista.


title: Batoliitti

text: Vaikka batoliitit saattavatkin näyttää samanlaisilta, ne muodostuvat monimutkaisten prosessien seuraksena. Ne koostuvat useista suurista plutoneista, magmakivimassoista jotka ovat yleensä mittasuhteiltaan epäsäännöllisiä, mutta useiden kilometrien mittaisia. Ne voidaan erottaa ympäröivästä magmakivestä eri kriteerien, kuten iän, koostumuksen ja rakenteen perusteella. Plutonit ovat kiteytyneet magmasta, joka kulki kohti maanpintaa maankuoren pohjalla olleesta aukosta.


title: Batoliitti

text: Perinteisesti näiden plutonien on ajateltu muodostuneen, kun verrattain kelluvaa magmaa nousee suuret määrät; magmaa kutsutaan "plutoniseksi diapiiriksi". Koska diapiirit ovat nesteytyneet ja erittäin kuumia, ne nousevat ympäröivän kiven läpi, työntäen sen sivuun ja osittain myös sulattaen sen. Valtaosa diapiireista ei saavuta maanpintaa (jolloin ne muodostavat tulivuoren, vaan ne hidastuvat, jäähtyvät ja kiinteytyvät 5 – 30 kilometriä maanpinnan alla plutoneiksi.


title: Batoliitti

text: Batoliitti syntyy kun useat plutonit yhdistyvät muodostamaan valtavan graniittikivikokonaisuuden. Jotkut batoliitit ovat jättiläismäisiä, ja ne myötäilevät entisiä ja nykyisiä subduktiovyöhykkeitä sekä muita mannerkuoren lämpölähteitä jota satoja kilometrejä. Esimerkiksi Sierra Nevadan batoliitti on tällainen valtava, yhtenäinen graniittimuodostelma, ja se muodostaa suurimman osan Kalifornian Sierra Nevadasta. Vielä suurempi batoliitti on Kanadan itärannikolla "Coast Plutonic Complex", 1800 kilometriä pitkä batoliittikompleksi, joka muodostaa osan Rannikkovuorista, ja jatkuu Alaskan eteläosiin.


title: Batoliitti

text: Batoliitti on yli 100 neliökilometrin laajuinen esiin tullut (pääosin) yhtenäinen plutoninen kivimuodostuma. Pienempiä muodostumia kutsutaan stokeiksi. Valtaosa (puhkeamien kautta) näkyville tulleista batoliiteista on huomattavasti suurempia kuin 100 km. Alueet ovat paljastuneet kymmenistä miljoonista satoihin miljooniin vuosiin jatkuneen eroosion ja vuorijonopoimutuksen seurauksena.


title: Batoliitti

text: Batoliitit kokevat suuren paineen muutoksen paljastuessaan syvältä maanpinnan alta, ja siksi niiden kiderakenne laajenee hieman ajan mittaan. Laajeneminen ilmenee "exfoliaationa", eräänä massaliikunnon muotona. Exfoliaatiossa kuperia, melko ohuita kivilaattioja irtoaa batoliittien paljastuneista pinnoista ja prosessia kiihdyttää halkeamissa olevan veden jäätyminen, eräs rapautumisen muoto. Tuloksena on melko sileitä ja pyöreitä vuorenrinteitä, ehkä tunnetuimpana Yosemiten kansallispuistossa oleva Half Dome.


title: Hotel FM

text: Hotel FM on romanialainen yhtye, joka on perustettu vuonna 2005. Yhtyeen nykyiseen kokoonpanoon kuuluvat laulaja David Bryan, pianisti Gabriel Băruţa ja rumpali Alex Szus.


title: Hotel FM

text: Hotel FM valittiin edustamaan Romaniaa Düsseldorfin euroviisuihin 2011 kappaleella "". Myös vuonna 2010 yhtye osallistui Romanian karsintakilpailuun, mutta jäi silloin finaalin neljänneksi kappaleella "Come As One".


title: Hurrikaani Gracie

text: Hurrikaani Gracie oli 22. syyskuuta 1959 muodostunut luokan 4 hurrikaani, joka oli vuoden voimakkain ja voimakkain Yhdysvaltoihin iskenyt hurrikaani sitten vuoden 1954 Hurrikaani Hazelin. Se surmasi yhteensä 22 ihmistä Georgian, Etelä-Carolinan ja Virginian osavaltioissa ja aineellisten vahinkojen määräksi arvioitiin 14 miljoonaa dollaria.


title: Hr. Ms. De Ruyter (1935)

text: Hr. Ms. De Ruyter oli Alankomaiden kuninkaallisen laivaston kevyt risteilijä, joka oli samalla luokkansa ainoa alus.


title: Hr. Ms. De Ruyter (1935)

text: Alus suunniteltiin alun perin 5000 tonnin uppoumalla ja kevyemmin aseistettuna talousvaikeuksien ja rauhanliikkeen vuoksi. Suunnitteluvaiheen aikana alukselle lisättiin yksi tykkitorni ja sen panssarointia lisättiin. Sen köli laskettiin 16. syyskuuta 1933 ja alus laskettiin vesille seuraavana vuonna. Alus valmistui 3. lokakuuta 1936. Aluksen ensimmäisenä päällikkönä oli A. C. van der Sande Lacoste.


title: Hr. Ms. De Ruyter (1935)

text: Laivaston esikunnan suunnitelmissa oli kolmannen risteilijän hankkiminen, kun Java-luokan kolmannen aluksen "Hr. Ms. Celebesin" tilaus oli peruutettu. Hanke oli kuitenkin toistuvasti siirtynyt eteenpäin taloudellisten ja poliittisten ongelmien vuoksi. Ajan kuluessa Java-luokan alusten suunnitelmat vanhenivat, mikä pakotti uuden aluksen suunnittelun aloittamisen.


title: Hr. Ms. De Ruyter (1935)

text: Useita Alankomaiden Itä-Aasian puolustussuunnitelmia luotiin ensimmäisen maailmansodan päätyttyä ja niihin liittyen laskettiin alueella tarvittavan laivastotarve, joka vaihteli kahdesta neljään risteilijään ja niitä täydentäviin hävittäjiin ja sukellusveneisiin. Yksikään suunnitelmista ei kuitenkaan saanut poliittista hyväksyntää. Hallitus teki 1930 päätöksen kolmannen risteilijän hankkimisesta, mutta taloudellinen tilanne pakotti laskemaan vaatimuksia.


title: Hr. Ms. De Ruyter (1935)

text: Aluksen uppouma ei saanut ylittää 5250 tonnia ja sen aseistuksean olisi kolme kuuden tuuman kaksoistykkitornia. Sen suoja ja toimintasäde vastaisivat Java-luokkaa. Voimakas vähemmistö kuitenkin vastusti noin heikon aluksen tilaamista, mutta vasta 1932 hyväksyttiin paranneltu suunnitelma. Sen mukaan lisättiin seitsemäs kuuden tuuman tykki ja uppoumaa kasvatettiin. Sähköhitsaus sekä keveät metalliseokset mahdollistivat kasvattaa runkoa, joka jaettiin kahteenkymmeneenyhteen vesitiiviiseen osastoon.


title: Hr. Ms. De Ruyter (1935)

text: Aluksen lopulliset suunnitelmat, joihin oli lisätty 50 millimetrin torpedovyö vesirajaan. Vyö jatkui etummaisesta ammusvarastosta takimmaiseen ja se kapeni takaosastaan 30 millimetriin. Vyön kokonaispituus oli täten 405 jalkaa ja sen korkeus 12 jalkaa. Aluksen kansi oli 30 millimetriä paksu samoin kuin pääaseiden tornit, takimmaiset vedenpitävät seinät, tulenjohtotorni ja tykkiasemat.


title: Hr. Ms. De Ruyter (1935)

text: Java-luokasta poiketen aluksella oli ainoastaan kaksi akselia. Aluksen De Scheldessä suunnitellut kattilat oli asennettu pareittain kolmeen erilliseen tilaan, joista etummaisessa oli ainoastaan kaksitoista poltinta ja muissa kahdeksantoista. Kattiloihin oli kytketty Parsonsin turbiinimoottorit, jotka oli koottu De Scheldessä ja ne tuottivat 66000 hevosvoimaa. Aluksen suunniteltu maksiminopeus oli 32 solmua. Risteilynopeudelle asennettuna koneet tuottivat 3300 hv, millä saavutettiin 17 solmun nopeus.


title: Hr. Ms. De Ruyter (1935)

text: "De Ruyter" palveli toisessa maailmansodassa Alankomaiden Itä-Intiassa, jossa se osallistui sodan alun japanilaisten tuloksettomaan pysäyttämiseen. Alus vaurioitui 4. helmikuuta 1942 ilmahyökkäyksessä, mutta vauriot eivät olleet vakavia ja se osallistui taisteluun Badungan salmessa 18. helmikuuta.


title: Hr. Ms. De Ruyter (1935)

text: Alus oli 27. helmikuuta alankomaalaisen kontra-amiraali Karel Doormanin lippulaivana Jaavanmeren taistelussa. Jaavan pohjoisrannikon edustalla ABDAn laivasto-osasto joutui Keisarillisen Japanin laivaston raskaiden risteilijöiden "Nachin" ja "Haguron" yllättämäksi. "De Ruyteriin" osui yksi Long Lance torpedo, joka upotti sen seuraavana päivänä. Aluksen mukana menehtyi 345 miestä mukaan lukien kontra-amiraali Doorman sekä aluksen kapteeni Eugène Lacomblé.


title: Hr. Ms. De Ruyter (1935)

text: Aluksen hylky löydettiin sodan jälkeen ja se on julistettu haudaksi. Ainoastaan laivakello on nostettu ja sitä säilytetään Kloosterkerkissä Haagissa.


title: Hyljeksintä

text: Hyljeksintä merkitsee henkilön poissulkemista yksilöiden välisestä tai yhteisön ja yksilön välisestä suhteesta. Hyljeksintä voi olla sekä "yhteisöllistä" että "yksilöiden välistä" (romanttista). Hyljeksintä voi olla "aktiivista": uhkaamista, nöyryyttämistä, kiusaamista tai naurunalaiseksi saattamista. Se voi olla myös "passiivis-aggressiivista käyttäytymistä": henkilön huomioimatta jättämistä tai "hiljaista hyljeksintää". Hyljeksityksi tuleminen on subjektiivinen kokemus, jonka voi aistia vain hyljeksintää kokeva henkilö.


title: Hyljeksintä

text: Hyljeksintä voi olla yhteisöllisen kiusaamisen muoto, jolla on sosiaalisen eristämisen negatiiviset vaikutukset.


title: Hyljeksintä

text: Hyljeksinnästä voi aiheutua monia vakavia psykologisia seuraamuksia, kuten yksinäisyys, huono itsetunto, aggressio ja masennus. Se voi johtaa myös epävarmuuteen, sosiaalisten tilanteiden pelkoon ja hyljeksinnän tunteen yliherkkyyteen.


title: Hyljeksintä

text: Hyljeksintä aiheuttaa pahaa oloa, koska ihmisen yksi perustarve on tulla hyväksytyksi ryhmään. Abraham Maslowin mukaan ihmisen toimintaa motivoi rakastetuksi tuleminen ja yhteenkuuluvuus. Kaikki, jopa erakot, tarvitsevat toisten ihmisten huomiota pysyäkseen terveinä. Sosiaalipsykologia vahvistaa hyväksytyksi tulemisen tarpeen inhimillisen motivaation perustana. Hyljeksinnän pelko johtaa yksilön konformisuuteen ryhmänsä odotuksia kohtaan. Stressitilanteessa konformisuus on erityisen vahva.


title: Hyljeksintä

text: Hyljeksintä lapsuudessa johtaa epäsosiaaliseen käytökseen. Hyljeksintä yhteisössä muuttuu helposti pysyväksi ja siitä on vaikea päästä eroon yhteisöä vaihtamatta.


title: Hyljeksintä

text:
Karen Biermanin mukaan hyljeksintä johtaa syrjityt lapset moniin käytöshäiriöihin:
Biermanin mukaan hyväksytyt lapset osoittavat hyviä yhteisöllisiä taitoja, tulevat helposti mukaan uusiin leikkeihin ja oppivat helposti pelisäännöt. Hyljeksittyjen lasten on vaikea tulla mukaan. Atleettiset vaikkakin aggressiiviset lapset, joilla on hyvät sosiaaliset taidot, hyväksytään mukaan ja heistä voi tulla heikompien lasten kiusaajia. Vähemmistöryhmien lapset, vammaiset tai haastavasti käyttäytyvät lapset ovat suuremmassa vaarassa tulla hyljeksityiksi. Riippuen ryhmän normistosta, jopa pienemmätkin erot voi johtaa hyljeksintään. Lapset, jotka leikkivät mielellään ryhmässä, tulevat hyljeksityksi harvemmin kuin ne, jotka mieluummin leikkivät yksin.


title: Hyljeksintä

text: Hyljeksityt lapset ovat useimmin kiusattuja ja heillä on vähemmän ystäviä kuin suosituimmilla lapsilla. Tämä ei ole kuitenkaan sääntö. Joskus suosituilla lapsilla ei ole läheisiä ystäviä, mutta hyljeksityillä lapsilla sen sijaan voi olla. Hyljeksintä ei ole niin haitallista, jos lapsella on läheisiä ystäviä.


title: Hyljeksintä

text: Analysoitaessa 15 kouluampumista vuosina 1995 - 2001 hyljeksintä oli mukana useimmissa (87 %) tapauksissa. Mukana oli sekä akuuttia että kroonista yhteisöllistä hylkäämistä, johon liittyi yhteisöstä karkottaminen, kiusaaminen ja romanttinen hylkääminen. Vaikka yhteisöllinen hylkääminen oli mukana kouluampumisissa, niihin liittyi myös masennusta, impulsiivisuutta ja muita psyykkisiä tekijöitä. Yhteisöllisesti hyljeksittyjä lapsia voidaan auttaa vuorovaikutustaitoja harjoittamalla.


title: Hyljeksintä

text: Toisin kuin lapsuuden hyljeksintä, romanttinen hyljeksintä on useimmin yksilöiden välistä. "Romanttinen hyljeksintä" ilmenee, kun toinen osapuolista haluaa lopettaa romanttisen suhteen. Tilanne on yleinen nuorten välillä, mutta koskee myös kypsässä iässä olevia


title: Hyljeksintä

text: Romanttinen hyljeksintä on kipeä kokemus. Hylätyksi tullut kokee negatiivisia tunteita, kuten turhautumista, vihaa, katkeruutta ja epätoivoa.


title: Hyljeksintä

text: Miehet kokevat naisia useammin raivoa ja vihaa. Miehille hylätyksi tuleminen on yleisempää kuin naisille. Joka vuosi yli miljoona amerikkalaista naista joutuu entisen rakastajansa vainoamaksi. Heistä 80% joutuu miehen fyysisen hyökkäyksen uhriksi. Useimmin vainoaja on mies, ja useimmin mies on myös väkivaltainen.


title: Sumiaisten vaakuna

text: Sumiaisten vaakuna oli Sumiaisten kunnan tunnus ja puhuva vaakuna. Vaakunan aiheen pisarat voidaan mieltää sumuksi.


title: Sumiaisten vaakuna

text: Vaakunan selitys on ”sinisessä kentässä sirotteisesti neljätoista hopeapisaraa asetettuna 4 + 3 + 4 + 3.” Vaakunan on suunnitellut Kaj Kajander, ja Sumiaisten kunnanvaltuusto hyväksyi sen kokouksessaan 31. maaliskuuta 1965. Sisäasiainministeriö vahvisti vaakunan käyttöön 1. heinäkuuta samana vuonna.


title: Sumiaisten vaakuna

text: Vaakuna jäi epäviralliseksi kotiseutuvaakunaksi 2007, kun Sumiainen liittyi yhdessä Suolahden kanssa Äänekosken kaupunkiin.


title: Friday the 13th (NES)

text: Friday the 13th on LJN:n julkaisema selviytymiskauhupeli Nintendo Entertainment Systemille. Peli perustuu elokuvaansarjaan "Perjantai 13. päivä". Peli julkaistiin yksinoikeudella Pohjois-Amerikassa helmikuussa 1989, osana LJN:n lisenssiin perustuvia videopelejä.


title: Phil Neal

text: Philip George Neal (s. 20. helmikuuta 1951 Irchester, Northamptonshire, Englanti) on englantilainen jalkapalloilija, joka muistetaan parhaiten menestysvuosistaan Liverpool FC:n riveissä. Hänen pelipaikkansa oli oikea laitapuolustaja ja hän on ainut pelaaja, joka esiintyi Liverpool FC:n viidessä ensimmäisessä Mestarien liigan, silloisen Euroopan cupin, finaalissa, voittaen niistä neljä.


title: Phil Neal

text: Neal pelasi Englannin maajoukkueessa 50 ottelua ja teki niissä viisi maalia vuosina 1976–1983.


Alankomaiden sotalaivat toisessa maailmansodassa luettelee Alankomaiden laivaston toisessa maailmansodassa palveluksessa olleet sotalaivat aakkosjärjestyksessä.


title: Alankomaiden sotalaivat toisessa maailmansodassa

text: Toisen maailmansodan puhkeaminen Euroopassa ei aiheuttanut välittömästi muutoksia Alankomaiden politiikassa ennen Saksan hyökkäystä maahan 10. toukokuuta 1940, minkä seurauksena maa antautui viidessä vuorokaudessa. Laivaston aluksista pakeni Britteinsaarille kaksi risteilijää, yksi hävittäjä, yhdeksän sukellusvenettä, kaksi tykkivenettä, yksi sluuppi ja kuusi torpedovenettä muiden joutuessa tuhotuiksi tai vallatuiksi. Alankomaiden pakolaishallitus perustettiin 20. toukokuuta Lontooseen, ja jäljelle olevat laivaston yksiköt alistettiin Britannian Kuninkaallisen laivaston alaisuuteen, missä ne jatkoivat taisteluaan sodan loppuun saakka liittoutuneiden rinnalla. Alankomaat julistivat sodan Italialle vasta 11. joulukuuta 1941, jolloin sen hallussa olleet laivastoyksiköt olivat jo olleet taistelussa Italian laivastoa vastaan Välimerellä.


text: Japanin liityttyä sotaan Alankomaiden Itä-Intiassa oli neljä risteilijää ja seitsemän hävittäjää, joiden tukena oli viisitoista sukellusvenettä. Sukellusveneet aloittivat sotatoimet heti, mutta ensimmäisen kuukauden aikana niistä tuhoutui neljä. Japani aloitti 11. tammikuuta 1942 maihinnousun Alankomaiden Itä-Intiaan miehittäen Celebesin, minkä jälkeen hyvin nopeasti noustiin maihin Borneoon, Amboinalle, Sumatralle, Balille, Timoriin ja lopulta Jaavalle. Kaikki mainitut alueet oli vallattu maaliskuun loppuun mennessä. Alankomaiden odotukset liittoutuneiden tuesta pettivät, koska millään sotaa käyvällä maalla ei ollut alueella riittävästi joukkoja eikä kalustoa. Lisäksi joukoilta puuttui keskitetty johto, joten toiminta oli tehotonta. Jaavanmeren taistelussa Alankomaiden laivasto menetti kaikki risteilijänsä ja hävittäjänsä lukuun ottamatta "Hr. Ms. Sumatraa", ja miehistöt upottivat jäljelle jääneet, tai ne tuhoutuivat tai vallattiin lukuun ottamatta tykkivene "Hr. Ms. Soembaa" ja seitsemää sukellusvenettä, jotka pakenivat "Hr. Ms. Sumatran" kanssa Australiaan. Alukset alistettiin Kuninkaalliselle laivastolle, jonka alaisuudessa ne olivat sodan päättymiseen saakka.


text: Useat aluksista kärsivät huolto-ongelmista, koska niiden järjestelmät eivät olleet yhteensopivia brittiläisten ja Yhdysvaltain laivaston alusten kanssa. Alusten tilalle luovutettiin miehitettäväksi muita aluksia, joista osa jatkoi palvelustaan Alankomaiden laivastossa sodan päätyttyä.


title: Virkaehtosopimus

text: Virkaehtosopimus (VES) on Suomessa valtion, kuntien, ja seurakuntien virkamiesten palvelussuhteiden ehtoja koskeva määräaikainen ja valtakunnallinen sopimus. Virkaehtosopimuksella sovitaan palkoista, työajoista ja muista palvelussuhteen ehdoista. Se on sisällöltään työehtosopimusta vastaava tai sitä täydentävä. Virkaehtosopimuksen solmii työnantajan puolelta Valtion työmarkkinalaitos, Kuntatyönantajat ja Kirkon työmarkkinalaitos sekä työntekijäjärjestöjen pääsopijajärjestöt (keskusliitot). Samat järjestöt ovat sopimassa myös "työehtosopimusta" niiden työntekijöiden osalta, jotka ovat työsopimussuhteisia.


title: Virkaehtosopimus

text: Virkaehtosopimuksia on tehty vuodesta 1970 alkaen. Tuolloin solmitussa Liinamaa I -sopimuksessa sovittiin virkamiesten työehtosopimusjärjestelmän kehittämisestä, mikä johti virkaehtosopimuksia koskevien lakien säätämiseen. Ennen vuotta 1970 valtio teki yksipuolisesti palkka-asioita koskevat sitovat päätökset, ja kuntapuolella kukin kunta ja seurakunta päätti itsenäisesti palvelussuhteiden ehdoista. Virkamiesten määrä on suuresti vähentynyt muun muassa valtion ja kuntien liikelaitosten perustamisen ja vuoden 2010 yliopistouudistuksen takia. Nämä työntekijät ovat uudistuksen yhteydessä siirtyneet virkaehtosopimuksesta työehtosopimuksen piiriin.


title: Virkaehtosopimus

text: Virkaehtosopimuksia:


title: Hysteria (Anna Abreun kappale)

text: Hysteria on Anna Abreun vuonna 2011 julkaistun neljännen studioalbumin "Rush" ensimmäinen single. Single julkaistiin 10. tammikuuta 2011.


title: Hysteria (Anna Abreun kappale)

text: Kappaleen on säveltänyt ja sanoittanut Patric Sarin, joka on tehnyt Abreun "Now" ja "Just a Pretty Face?" -albumeillekin menestyneitä kappaleita. Sarinin tekemässä Hysteriassa on mukana 1980-luvun poppia ja saman aikakauden syntikkadiscoa. Kappaleen on tuottanut Jukka Immonen, joka on tullut tunnetuksi mm. Jenni Vartiaisen albumien tuottajana.


title: Hysteria (Anna Abreun kappale)

text: Single meni heti ilmestyttyään iTunesin listaykköseksi.


title: Hysteria (Anna Abreun kappale)

text: Singlen kansikuva on kuvattu Thaimaassa marraskuussa 2010. Kansikuvan on kuvannut muotikuvaajana tunnettu Nana Simelius, joka otti myös Abreun edellisen "Just a Pretty Face?" -albumin promootiokuvat. Abreun luottomeikkaaja Saara Sarvas oli vastuussa Annan meikistä.


title: Hysteria (Anna Abreun kappale)

text: Kappaleen musiikkivideo oli ensinäytössä The Voice -kanavan "Heräämössä" 26. tammikuuta 2011. Mikko Harman ohjaama musiikkivideo kuvattiin Imatralla, Ovakon tehtaalla 14.–15. tammikuuta 2011. Videolla nähdään Dance-ohjelmasta tuttu Ima Iduozee, joka esittää Annan ihastusta ja tehtaassa työskentelevää työkaveria.


title: Rašid Rahimov

text: Rašid Rahimov (, s. 18. maaliskuuta 1965) on tadžikistanilais-venäläinen jalkapallovalmentaja ja entinen keskikenttäpelaaja. Marraskuusta 2013 lähtien hän on toiminut FK Terek Groznyin päävalmentajana.


title: Rašid Rahimov

text: Rahimov aloitti pelaajauransa synnyinkaupunkinsa ykkösjoukkueessa SKA-Pamir Dušanbessa 1980-luvulla. Hän nousi joukkueen edustusmiehistöön 1982 ja edusti sitä Neuvostoliiton hajoamiseen, vuoteen 1991 saakka. Kolme viimeistä kautta SKA-Pamir pelasi Neuvostoliiton korkeimmalla sarjatasolla ainoana tadžikistanilaisseurana. Kaudeksi 1992 Rahimov siirtyi FK Spartak Moskovaan, josta siirtyi jo kesällä espanjalaiseen Real Valladolidiin. Hän pelasi Espanjassa vain yhden kauden saaden kohtuullisesti peliaikaa. Palattuaan Venäjälle 1993 Rahimov edusti FK Lokomotiv Moskovaa sekä Spartakia, jossa voitti maan mestaruuden 1994.


title: Rašid Rahimov

text: Mestaruuskauden jälkeen Rahimov jätti Venäjän kentät siirtyen pelaamaan Itävaltaan. Hän pelasi viisi vuotta FK Austria Wienissä edustaen seuraa 120 liigaottelussa. Austria-pestinsä jälkeen hän pelasi vielä kaudet VfB Admira Wackerissa ja SV Riedissä kunnes lopetti uransa 37-vuotiaana 2002.


title: Rašid Rahimov

text: Maajoukkuetasolla Rahimov edusti kolmea eri maajoukkuetta. Hän pelasi Tadžikistanin paidassa kaksi ottelua vuosina 1992 ja 1996 sekä Venäjän miehistössä neljästi 1994-1995.Rahimov aloitti valmennusuransa VfB Admira Wackerissa 2002 ja pelasti seuran putoamiselta Itävallan Bundesliigasta. Hän kuitenkin jätti seuran yllättäen vuonna 2004 ja oli sivussa valmennustehtävistä syyskuuhun 2006, jolloin Venäjän liigassa hännille juuttunut FK Amkar Perm palkkasi hänet valmentajakseen. Rahimov nosti Amkarin putoamiskurimuksesta kuiville ja kaudella 2007 hän luotsasi seuran liigassa kahdeksanneksi.


title: Rašid Rahimov

text: Joulukuussa 2007 Rahimov jätti Amkarin siirtyen FK Lokomotiv Moskovan päävalmentajaksi. Rahimovin johdolla Lokomotiv jäi kaudella 2008 liigassa seitsemänneksi sivuten seurahistorian surkeinta sijoitusta edelliseltä kaudelta. Kun tulokset eivät kauden 2009 alussakaan tyydyttäneet seurajohtoa, sai Rahimov potkut huhtikuussa 2009.


title: Rašid Rahimov

text: Syyskuussa 2009 Rahimov palasi takaisin Amkar Permin valmentajaksi. Kauden päätteeksi hän johdatti seuran sijalle 13. Ensimmäinen täysi kausi Amkarissa toi pettymyksellisesti vasta sijan 14. Kauden jälkeen Amkar ilmoitti jättävänsä paikkansa Venäjän liigassa seuran velkojen vuoksi. Amkar kuitenkin jatkoi lopulta liigassa ja Rahimov seuran päävalmentajana. Menestys kaudella 2011/12 ei kuitenkaan ollut toivottavaa ja hän sai potkut syyskuun lopulla 2011.


title: Rašid Rahimov

text: Marraskuussa 2013 Rahimov palasi valmennustehtäviin FK Terek Groznyin uutena päävalmentajana.


title: Lakkoliitti

text: Lakkoliitti on intruusioperäinen konkordantti plutoni, joka on työntynyt kahden sedimenttikivikerroksen väliin. Magman paine on riittävän korkea työntämään ylempää kerrostuman ylöspäin, jolloin lakkoliitti saa sille tyypillisen linssi- tai sienimäisen muodon, pohjan ollessa tasainen. Lakkoliitti muodostuu melko lähellä maanpintaa, ja niitä syntyy suhteellisen paksuista magmoista, sellaisista joista muodostuu kiteytymisessä dioriittia, granodioriittia ja graniittia. Maan alla jäähtyminen on hidasta, joten kiinteytyvässä magmassa muodostuu suuria kiteitä. Lakkoliittien yläpuolinen kivi usein kuluu kokonaan pois, ja jäljelle jää paljas magmakiviydin. Termiä käytti ensi kerran Grove Karl Gilbert tutkittuaan dioriitti-intruusioita Utahin Henry Mountains -vuorilla vuonna 1875.


title: Lakkoliitti

text: Intruusioiden muoto on yleensä vaikea rekonstruoida. Esimerkiksi Wyomingissa olevan Devils Towerin on väitetty olevan vulkaanisen kaulan sijaan eroosiossa kulunut lakkoliitti.. Kiven olisi pitänyt jäähtyä erittäin hitaasti muodostaakseen nykyään näkyvillä olevan lyijykynänmuotoisista fonoliittisesta porfyyripylväistä koostuvan rivistön. Kuitenkin, eroosio on kuluttanut ympäröivän ja päällä olevan kiven, joten magmakivi-intruusion alkuperäinen muoto voidaan rekonstruoida. Varmuutta siihen, onko kivi lakkoliitti, ei ole. Muualla, kuten Henry Mountains -vuorilla ja muilla eristyneillä Coloradon laakion vuorijonoilla, jotkin intruusiot ovat todistettavasti lakkoliitin muotoisia. Charlottessa, Vermontissa olevassa pienessä Barber Hill -syeniitistä koostuvassa stokissa on lakkoliittiin yhdistettyjä trakyyttijuonia. Paljastuneen lakkoliitin puhkeamissa on näkyvillä myös molybdeenihohdetta.


title: Lakkoliitti

text: Kuun pinnalla on mahdollisesti useita lakkoliitteja. Magmakivimuodostelmat voi tulkita myös törmäyskraatterien tuotoksiksi.


title: Kaliumvetysulfaatti

text: Kaliumvetysulfaatti eli kaliumbisulfaatti (KHSO) on kalium- ja vetysulfaatti-ionien muodostama epäorgaaninen ioniyhdiste. Sitä käytetään muun muassa orgaanisessa synteesissä ja lisäaineena elintarvikkeissa.


title: Kaliumvetysulfaatti

text: Kaliumvetysulfaattia tuotetaan kaliumsulfaatista ja rikkihaposta kuumentamalla ja kiteyttämällä.


title: Kaliumvetysulfaatti

text: Kaliumvetysulfaattia muodostuu myös kaliumsulfaatin valmistuksen yhteydessä, kun kaliumkloridi ja rikkihappo reagoivat.


title: Kaliumvetysulfaatti

text: Kaliumvetysulfaatti liukenee hyvin veteen ja kuumaan paremmin kuin kylmään. Muodostuva vesiliuos on keskivahva happo johtuen vetysulfaatti-ionin protolysoitumisesta. Kaliumsulfaatti sulaa 214 °C lämpötilassa ja voimakkaammin lämmitettäessä se hajoaa kaliumpyrosulfaatiksi.


title: Kaliumvetysulfaatti

text: Kaliumpyrosulfaattia käytetään elintarvikkeissa happamuudensäätöaineena. Yhdisteen E-koodi on E15, joka on sama myös kaliumsulfaatilla. Yhdistettä voidaan käyttää myös orgaanisessa kemiassa esimerkiksi anisolin valmistuksessa ja metallurgiassa niin kutsuttuna fluksina.


title: Tao Okamoto

text: Tao Okamoto (s. 22. toukokuuta 1985) on japanilainen malli ja näyttelijä. Hän esiintyy elokuvassa "Wolverine".


title: Tao Okamoto

text: Okamoto aloitti mallina vuonna 2006, jolloin hän työskenteli Elite-mallitoimistossa. Hänen ensimmäinen iso esiintymisensä tapahtui Emanuel Ungaron ja Martin Gratin muotinäytöksessä Pariisissa samana vuonna. Seuraavana vuonna hän osallistui New Yorkin muotoviikolle Marc Jacobsin ja Cyntia Steffen näytöksissä.


title: Tao Okamoto

text: Okamoto on esiintynyt muun muassa Ralph Laurenin, Benettonin, HM:n ja GAPin mainoskampanjoissa.


title: Käärmekaula

text: Käärmekaula ("Anhinga melanogaster") on trooppisilla valtamerillä elävä lintulaji. Lajista tunnetaan neljä alalajia. Nimialalaji "melanogaster" elää eteläisessä Aasiassa Pakistanista ja Intiasta Filippiineille ja Indonesiaan, alalaji "rufa" Saharan etelänpuoleisessa Afrikassa ja Lähi-idässä, alalaji "vulsini" Madagaskarilla, ja alalaji "novaehollandiae" Uudessa-Guineassa ja Australiassa. Thomas Pennant kuvaili lajin holotyypin Ceylonista ja Jaavalta vuonna 1760.


title: Côme-Damien Degland

text: Côme-Damien Degland (1787 Armentières, Ranska – 1856 Lille) oli ranskalainen lääkäri ja eläintieteilijä.


title: Côme-Damien Degland

text: Degland toimi Lillen Saint-Sauveurin sairaalan ylilääkärinä. Hän osallistui Pariisin Muséum d’histoire naturellen perustamiseen ja julkaisi useita eläintieteellisiä kirjoituksia, muun muassa "Catalogue de la collection de coléoptères, principalement en France et surtout dans le nord du royaume" (1839) ja kaksiosaisen "Ornithologie européenne, ou Catalogue analytique et raisonné des oiseaux observés en Europe" (1849).


title: Côme-Damien Degland

text: Charles Lucien Bonaparte nimesi kyhmypilkkasiiven ("Melanitta deglandi") Deglandin kunniaksi. Degland nimesi linnuista muun muassa fregattilintujen heimon "Fregatidae" vuonna 1867 yhdessä Zéphirin Gerben kanssa.


title: Zéphirin Gerbe

text: Jean-Joseph Zéphirin Gerbe (21. joulukuuta 1810 Bras, Ranska - 26. kesäkuuta 1890 Bras) oli ranskalainen luonnontutkija.


title: Zéphirin Gerbe

text: Gerbe toimi Collège de Francen preparaattorina ja oli oppiarvoltaan tohtori. Hän kirjoitti tieteellisiä artikkeleita ja ranskansi Alfred Edmund Brehmin teoksen "Brehms Tierleben" ("La Vie des animaux illustrée...", neljä osaa, Pariisi 1869–1870). Vuonna 1867 hän julkaisi yhdessä Côme-Damien Deglandin kanssa teoksen "Ornithologie européenne, ou Catalogue analytique et raisonné des oiseaux observés en Europe".


title: Zéphirin Gerbe

text: Gerbe nimesi linnuista muun muassa fregattilintujen heimon "Fregatidae" vuonna 1867 yhdessä Deglandin kanssa.


title: Säynätsalon vaakuna

text: Säynätsalon vaakuna oli Säynätsalon kunnan tunnus. Vaakunan aiheen hammasratasta muistuttava rengas ja kuusenoksa viittaavat puuteollisuuteen, josta koko paikkakunnan kehittyminen sai alkunsa.


title: Säynätsalon vaakuna

text: Vaakunan selitys on ”punaisessa kentässä ulkoreunaltaan sakaroinen rengas, josta kasvaa sisäpuolelle kuusenoksa; kaikki hopeaa.” Vaakunan on suunnitellut Ahti Hammar, ja Säynätsalon kunnanvaltuusto hyväksyi sen kokouksessaan 7. joulukuuta 1957. Sisäasiainministeriö vahvisti vaakunan käyttöön 19. helmikuuta 1958.


title: Säynätsalon vaakuna

text: Vaakuna jäi epäviralliseksi kotiseutuvaakunaksi 1993, kun Säynätsalo liittyi osaksi Jyväskylän kaupunkia.


title: Toijalan vaakuna

text: Toijalan vaakuna oli Toijalan kaupungin tunnus. Vaakunan aihe viittaa kunnan nimen alkukirjaimeen sekä esihistoriallisiin löytöihin, joita seudulta on tehty.


title: Toijalan vaakuna

text: Vaakunan selitys on ”punaisessa kentässä lakiopaalu, saatteena kaksi keihäänkärkeä; kaikki hopeaa.” Vaakunan on suunnitellut Olof Eriksson, ja Toijalan kauppalanvaltuusto hyväksyi sen kokouksessaan 27. maaliskuuta 1952. Sisäasiainministeriö vahvisti vaakunan käyttöön 3. toukokuuta samana vuonna.


title: Toijalan vaakuna

text: Vaakuna jäi epäviralliseksi kotiseutuvaakunaksi 2007, kun Toijala muodosti yhdessä Viialan kanssa Akaan kaupungin.


title: Băt Dâmbâng

text: Băt Dâmbâng on Kambodžan toiseksi suurin kaupunki. Vuonna 2010 arvioitiin, että siellä on noin 190 000 asukasta.


title: Băt Dâmbâng

text: Kaupunki sijaitsee Băt Dâmbângin maakunnassa Sangkerjoen varrella maan luoteisosassa. Siellä on säilynyt siirtomaa-ajan ranskalaista arkkitehtuuria.


title: Băt Dâmbâng

text: Băt Dâmbâng tunnetaan lukemattomista kivipatsaistaan, joita on eri puolilla kaupunkia.


title: Băt Dâmbâng

text: Băt Dâmbângiin perustettiin yliopisto vuonna 2007.


title: Băt Dâmbâng

text: Băt Dâmbângin lentoasemalla on 1600 pitkä kiitotie. Băt Dâmbângista Siam Reapiin kulkee suosittu jokilaivareitti.


title: Phil Demmel

text: Phil Demmel (s. 2. huhtikuuta 1967) on Machine Head -yhtyeen soolokitaristi vuodesta 2004.


title: Phil Demmel

text: Yhtyeet:


title: Phil Demmel

text: Studioalbumeissa mukana:


title: Tell Me Baby

text: Tell Me Baby on Red Hot Chili Peppersin kappale, joka löytyy yhtyeen yhdeksänneltä studioalbumilta "Stadium Arcadium". Kappale julkaistiin singlenä elokuussa 2006. Single menestyi hyvin listoilla ja oli muun muassa ensimmäisenä Alternative Songs -listalla. Singlen musiikkivideon ohjasivat Jonathan Dayton ja Valerie Faris, jotka ovat ohjanneet monia Red Hot Chili Peppersin musiikkivideoita.


title: Tell Me Baby

text: Kappale kertoo ihmisistä, jotka saapuvat Hollywoodiin jahtaamaan unelmiaan, niitä kuitenkaan saavuttamatta.


title: Tell Me Baby

text: CD Single 1


title: Tell Me Baby

text: 7" Single


title: Gadži Gadžijev

text: Gadži Gadžijev (, s. 28. lokakuuta 1945) on venäläinen jalkapallovalmentaja.


title: Gadži Gadžijev

text: Gadžijev aloitti valmennusuransa FK Dynamo Mahatškalassa 1973. Hän valmensi Neuvostoliiton kolmannella sarjatasolla pelannutta seuraa kahden vuoden ajan. Sen jälkeen hän oli sivussa päävalmentajan tehtävistä lähes 10 vuotta, kunnes Nefttši Baku nosti hänet päävalmentajakseen 1983. Seura pelasi Gadžijevin alaisuudessa Neuvostoliiton pääsarjassa. Vuonna 1986 hän siirtyi maan jalkapalloliiton palvelukseen toimien 1986–88 Neuvostoliiton olympiajoukkueen apulaisvalmentajana ja oli voittamassa olympiakultaa Soulissa 1988. Hän jatkoi maajoukkueuralla toimien Neuvostoliiton ja IVY:n maajoukkueiden apuvalmentajana 1990–92. Suurimmaksi saavutukseksi jäi paikka EM-kisoissa 1992, joissa IVY jäi lohkovaiheeseen.


title: Gadži Gadžijev

text: EM-kisojen jälkeen Gadžijev jatkoi Venäjän U21-maajoukkueen apulaisvalmentajana. Yhdessä Mihail Gerškovin kanssa hän johdatti nuoret ikäluokan EM-kisojen puolivälieriin 1994. Gadžijev jätti nuorten maajoukkueen 1997 siirtyen takaisin A-maajoukkueen apuvalmentajaksi. Päävalmentajan tehtäviin hän palasi vuonna 1999 FK Anži Mahatškalan peräsimessä. Hän nosti seuran Venäjän pääsarjaan kaudeksi 2000. Debyyttikausi liigassa toi komeasti neljännen sijan ja seuraavana vuonna Anži eteni Venäjän cupin loppuotteluun, jossa hävisi FK Lokomotiv Moskovalle rangaistuspotkukilpailun jälkeen.


title: Gadži Gadžijev

text: Gadžijev jätti Anžin kauden 2001 jälkeen ja valmensi 2002 japanilaista Sanfrecce Hiroshimaa ilman suurempaa menestystä. Anžin valmentajaksi hän palasi kaudelle 2003 luotsaten 1. divisioonaan pudonneen seuran cupin välieriin. Nousu liigaan jäi kuitenkin haaveeksi ja Gadžijev sai jättää seuran kauden jälkeen.


title: Gadži Gadžijev

text: Marraskuussa 2003 Gadžijevista tuli PFK Krylja Sovetov Samaran uusi päävalmentaja. Debyyttikaudellaan hän johdatti seuran komeasti Venäjän liigassa kolmanneksi. Cupin voitto jäi jälleen haaveksi, kun FK Terek Groznyi voitti seuran finaalissa 1–0. Kahdella seuraavalla kaudella Kryljan meno ei ollut yhtä vakuuttavaa, mutta Gadžijev sai jatkaa tehtävissään. Lopulta kauden 2007 kehno alku johti potkuihin maaliskuussa.


title: Gadži Gadžijev

text: Heinäkuussa 2007 Gadžijevista tuli FK Saturnin uusi päävalmentaja. Hän johdatti seuran kauden päätteeksi liigassa sijalle 5. Kausi 2008 sujui kuitenkin eurokentille päässeeltä Saturnilta vaisummin ja hän sai potkut elokuussa 2008.


title: Gadži Gadžijev

text: Huhtikuussa 2010 Gadžijev palasi jälleen valmennushommiin, kun FK Anži palkkasi hänet kolmannen kerran päävalmentajakseen. Gadžijevin johdolla seura oli lopulta liigassa vasta 11:s, mutta kokenut valmentaja sai jätkää tehtävässään. Kesällä 2011 Anži hankki riveihinsä muun muassa Samuel Eto'on, ja menestyspaineet Gadžijevin hartioilla kasvoivat. Seura pelasi edelliskautta paremmin, muttei päässyt mukaan liigan kärkikahinoihin. Lopulta Gadžijev sai potkut syyskuun lopussa 2011 Anžin ollessa liigassa seitsemäntenä.


title: Gadži Gadžijev

text: Kesäkuussa 2012 Gadžijev palasi valmentajaksi Venäjän liigassa pelaavan FK Volga Nižni Novgorodin luotsina. Hän erosi tehtävästään tammikuussa 2013. Pian ilmoituksensa jälkeen hän palasi PFK Krylja Sovetov Samaran peräsimeen. Elokuussa 2013 Gadžijev jätti Kryljan ja palasi tutun FK Anži Mahatškalan päävalmentajaksi. Kausi sujui varsin heikosti ja lopulta Anžin kohtalona oli putoaminen liigasta. Gadžijev sai kauden jälkeen potkut.


title: Gadži Gadžijev

text: Vuoden 2015 alussa kokenut Gadžijev palasi valmennustehtäviin FK Amkar Permin päävalmentajana. Hänen johdollaan Perm säilytti sarjapaikkansa Venäjän liigassa. Gadžijevin johdolla Amkar Perm taisteli Venäjän liigassa alemman keskikastin sijoituksista ja oli kahdesti perättäin liigassa sijalla 11. Heikkojen peliesitysten myötä Gadžijev erosi tehtävistään maaliskuussa 2018.


title: Felsinen

text: Felsinen on geologiassa käytetty termi, joka viittaa silikaattimineraaleihin, magmaan ja kiviin, joissa esiintyy paljon kevyitä alkuaineita kuten piitä, happea, alumiinia, natriumia ja kaliumia. Termi on kahden englannin sanojen "feldspar" "maasälpä" ja "silica" "piidioksidi" yhdistelmä. Felsiset mineraalit ovat väriltään tavanomaisesti vaaleita, ja niiden ominaispaino on vähemmän kuin 3. Tavallisimpia felsisiä mineraaleja ovat kvartsi, muskoviitti, ortoklaasi ja runsaasti natriumia sisältävät plagioklaasit. Yleisin felsinen kivi on graniitti.


title: Felsinen

text: Ollakseen felsistä kiven tulee sisältää yli 75 % felsisiä mineraaleja: kvartsia, ortoklaasia ja plagioklaasia. Kiviä, joista yli 90 % on felsisiä mineraaleja, voidaan kutsua "leukokraateiksi", joka tarkoittaa ”vaalean värinen”.


title: Felsinen

text: Felsiitti on petrologiassa kenttätermi erittäin hienojyväisille tai afaniittisille, vaaleille vulkaanisille kiville, jotka voidaan tarkemman tutkimuksen jälkeen luokitella uudelleen.


title: Felsinen

text: Toisinaan felsinen vulkaaninen kivi voi sisältää mafisten mineraalien hajarakeita (eli fenokrystejä), tavallisesti sarvivälkettä, pyrokseeniä tai maasälpää, ja ne tarvittaessa nimetään niiden hajaraemineraalien mukaan, esimerkiksi ”sarvivälkettä sisältävä felsiitti”.


title: Felsinen

text: Felsinen kivi saa kemiallisen nimensä Le Maitren TAS-diagrammin mukaan. Se pätee kuitenkin vain magmakiviin. Jos kivi on analysoity felsiseksi, mutta on metamorfinen eikä sillä ole selkeää vulkaanista protoliittia, voi olla riittävää kutsua sitä "felsiseksi liuskeeksi". Joskus leikkausraottunutta graniittia on luultu ryoliitiksi.


title: Felsinen

text: Faneriittisia felsisiä kiviä luokitellessa tulee käyttää QAPF-diagrammia ja nimetä graniittien nimikkeistön mukaan. Usein mafinen mineraali sisällytetään nimeen, esimerkiksi sarvivälkettä sisältävä graniitti, pyrokseeni tonaliitti tai augiitti megakrystinen montsoniitti, koska termi ”graniitti” käsittää maasälpää ja kvartsia sisältävän aineksen.


title: Felsinen

text: Kiven rakenne siis määrittää felsisen kiven nimen.


title: Pikkufregattilintu

text: Pikkufregattilintu ("Fregata ariel") on valtamerillä elävä pelikaanilintu. Lajista tunnetaan kolme alalajia. Nimialalaji "ariel" elää Intian valtameren keski- ja itäosissa sekä Tyynenmeren keskiosissa, alalaji "iredalei" Intian valtameren länsiosissa, sekä alalaji "trinitatis" eteläisellä Atlantilla. George Robert Gray kuvaili lajin holotyypin Australian Queenslandin Raine Islandilta vuonna 1845.


title: Afrikanpelikaani

text: Afrikanpelikaani ("Pelecanus rufescens") on Afrikan subtrooppisilla ja trooppisilla alueilla elävä pelikaanilintu. Sen esiintymisalue ulottuu Senegalin ja Etiopian tasolta Etelä-Afrikkaan ja Botswanaan. Sitä tavataan myös Madagaskarilla ja viime aikoina myös Arabian niemimaan lounaisosissa. Johann Friedrich Gmelin kuvaili lajin holotyypin Länsi-Afrikasta vuonna 1789.


title: George Cœdès

text: George Cœdès (lausutaan ”sedes”, ) oli ranskalainen historioitsija, arkeologi ja epigraafikko, joka oli erikoistunut Kaakkois-Aasian historiaan.


title: George Cœdès

text: Cœdèsin merkittävin teos lienee "Histoire ancienne des États hindouisés d'Extrême-Orient" (1944), joka oli ensimmäinen synteesi koko Kaakkois-Aasian historiasta. Teoksessaan hän esitteli hindulais-buddhalaisen kuningaskunnan käsitteen.


title: George Cœdès

text: Cœdèsin ansioksi luetaan myös Malaijien saaristossa sijainneen Srivijayan kuningaskunnan ”löytäminen” 1918 (”Le royaume de Çrivijaya”).


title: Viljakkalan vaakuna

text: Viljakkalan vaakuna oli Viljakkalan kunnan tunnus. Vaakunan aiheen vanhaa juomasarvea säilytetään kirkossa. Kupari-kultamerkki viittaa Haverin kaivokseen, josta Ruotsin vallan aikana kaivettiin rautamalmia, ja myöhemmin itsenäisyyden aikana kultaa ja kuparia.


title: Viljakkalan vaakuna

text: Vaakunan selitys on ”kultakentässä palkeittain asetettu puna-sinikatkoinen, loivasti kaksikaarteinen sarvi, jonka keski- ja päätehelat sekä vitjat ovat hopeaa; sarven alapuolella punainen kupari-kultamerkki.” Vaakunan on suunnitellut Gustaf von Numers, ja Viljakkalan kunnanvaltuusto hyväksyi sen kokouksessaan 21. tammikuuta 1950. Sisäasiainministeriö vahvisti vaakunan käyttöön 3. huhtikuuta samana vuonna.


title: Viljakkalan vaakuna

text: Vaakuna jäi epäviralliseksi kotiseutuvaakunaksi 2007, kun Viljakkala liittyi Ylöjärven kaupunkiin.


title: Ava

text: Ava tai AVA voi tarkoittaa seuraavia:


title: Jack Campbell

text: Jack Campbell voi tarkoittaa seuraavia henkilöitä:


title: Mafinen

text: Mafinen on kivi tai silikaattimineraali joka sisältää paljon magnesiumia ja rautaa. Lähes kaikki mafiset mineraalit ovat väriltään tummia, ja ominaispaino on korkeampi kuin 3. Yleisiä kiviä muodostavia mafisia mineraaleja ovat oliviini, pyrokseeni, amfiboli ja biotiitti. Tavallisia mafisia kiviä ovat basaltti ja gabro.


title: Mafinen

text: Kemiallisesti mafiset kivet ovat asteikolla felsisistä kivistä toisessa päässä.


title: Mafinen

text: Mafinen laava, on ennen jäähtymistään ohuempaa kuin felsinen laava, koska mafinen magma sisältää vähemmän piidioksidia. Vesi ja muut helposti haihtuvat aineet voivat paeta vähitellen, ja helpommin, mafisesta laavasta, joten mafisesta laavasta koostuvat tulivuorenpurkaukset eivät ole niin räjähdysmäisiä kuin felsisen laavan purkaukset. Valtaosa mafisen laavan tulivuorista on merenalaisia, kuten Havaijin tulivuoret.


title: Virtasalmen vaakuna

text: Virtasalmen vaakuna oli Virtasalmen kunnan tunnus. Vaakunan aihe viittaa vanhaan virran ylittävään tieyhteyteen kunnan keskustassa.


title: Virtasalmen vaakuna

text: Vaakunan selitys on ”kultakentässä musta, reunoihin ulottuva, yläpuolelta sakarakoron rajoittama, kaksikaarinen silta.” Vaakunan on suunnitellut Tapio Tikkanen, ja Virtasalmen kunnanvaltuusto hyväksyi sen kokouksessaan 20. joulukuuta 1954. Sisäasiainministeriö vahvisti vaakunan käyttöön 15. huhtikuuta 1955.


title: Virtasalmen vaakuna

text: Vaakuna jäi epäviralliseksi kotiseutuvaakunaksi 2004, kun Virtasalmi, Pieksämäen maalaiskunta ja Jäppilä muodostivat Pieksänmaan kunnan.


title: Uukuniemen vaakuna

text: Uukuniemen vaakuna oli Uukuniemen kunnan tunnus. Vaakunan aihe kuvaa kunnan tilannetta vuoden 1947 Pariisin rauhan jälkeen, jossa uusi rajalinja jätti kunnasta Suomen puolelle ainoastaan kapean kolmiomaisen kaistaleen.


title: Uukuniemen vaakuna

text: Vaakunan selitys on ”punaisessa kentässä hopeinen vasensäde.” Vaakunan on suunnitellut Pirkko Hyvärinen, ja Uukuniemen kunnanvaltuusto hyväksyi sen kokouksessaan 18. syyskuuta 1968. Sisäasiainministeriö vahvisti vaakunan käyttöön 20. tammikuuta 1969.


title: Uukuniemen vaakuna

text: Vaakuna jäi epäviralliseksi kotiseutuvaakunaksi 2004, kun Uukuniemi ja Saari liittyivät Parikkalan kuntaan.


title: Diego Gutiérrez

text: Diego Gutiérrez (s. 3. marraskuuta 1972 Bogotá, Kolumbia) on kolumbialais-yhdysvaltalainen jalkapalloilija, joka pelasi Major League Soccerin Kansas City Wizardsissa ja Chicago Firessa vuosina 1996–2008. Joulukuusta 2010 lähtien hän on kuulunut Philadelphia Unionin valmennusryhmään.


title: Diego Gutiérrez

text: Pääasiallisesti keskikentällä pelannut Gutiérrez on Independiente Santa Fen kasvatti. Hän muutti Yhdysvaltoihin 17-vuotiaana ja pelasi yliopistojalkapalloa opiskellessaan Evansvillen ja Rockhurst yliopistoissa.


title: Diego Gutiérrez

text: Ammattilaisurallaan Gutiérrez edusti kahteen eri otteeseen sekä Kansas City Wizardsia että Chicago Firea. Ensin mainittu varasi hänet Major League Socceriin vuoden 1996 MLS College Draft -varaustilaisuudessa. Debyyttikaudellaan 1996, joka oli myös liigan ensimmäinen kausi, hän pelasi 28 ottelussa, mutta kauden 1997 hän oli kokonaan sivussa polvivamman vuoksi.


title: Diego Gutiérrez

text: Gutiérrezin ura lähti uuteen nousuun, kun laajennusjoukkue Chicago Fire varasi hänet vuoden 1997 MLS Expansion Draft -varaustilaisuudessa. Joukkue saavutti ensimmäisellä kaudellaan 1998 mestaruuden sekä MLS:ssä että U.S. Open Cupissa. Loukkaantumisestaan toipuneen Gutiérrezin panos MLS:n runkosarjassa jäi vähäiseksi, mutta pudotuspeleissä hän pelasi kaikissa viidessä ottelussa. Hän teki ammattilaisuransa ensimmäisen maalin MLS Cup -mestaruusottelussa D.C. Unitedia vastaan. Toinen U.S. Open Cup -mestaruus seurasi kaudella 2000.


title: Diego Gutiérrez

text: Kausina 2002–2005 Gutiérrez edusti toistamiseen Kansasia ja 2006–2008 jälleen Chicagoa, ja saavutti molemmissa vielä kerran U.S. Open Cupin mestaruuden. Hän pelasi kauteen 2008 päättyneellä urallaan yhteensä 256 MLS:n runkosarjaottelussa, joissa hän teki 12 maalia ja antoi 49 maalisyöttöä. Hänet palkittiin lajin ja MLS-liigan eteen tekemästään työstä vuoden 2008 Commissioner’s Awardilla.


title: Diego Gutiérrez

text: Gutiérrez kuului Kolumbian nuorisomaajoukkueisiin, mutta edusti Yhdysvaltoja saatuaan maan kansalaisuuden vuonna 2000. Hän pelasi ensimmäisen ja ainoan A-maaottelunsa 9. marraskuuta 2001 Koreaa vastaan.


title: Diego Gutiérrez

text: Jalkapallokentän ulkopuolella Gutiérrez tunnetaan työstään useissa hyväntekeväisyysjärjestöissä ja -kampanjoissa kuten YK:n malarianvastaisessa Nothing But Nets -kampanjassa, mistä hyvästä hänet palkittiin US Soccerin ja Major League Soccerin Humanitarian of the Year -palkinnolla vuonna 2007. Hän on US Soccer Foundationin pelaajaneuvoston jäsen, ja vuosina 2009–2010 hän kuului Yhdysvaltain sosiaali- ja terveysministeriön alaiseen liikunta- ja urheiluneuvostoon, joka toimii Yhdysvaltain presidentin neuvonantajana.


title: Diego Gutiérrez

text: Joulukuussa 2010 Gutiérrez nimettiin MLS-joukkue Philadelphia Unionin valmennusryhmään kykyjenetsinnän ja pelaajakehityksen johtajaksi. Gutiérrez ja Philadelphian päävalmentaja Piotr Nowak olivat joukkuetovereita Chicago Firessa vuosina 1998–2001.


title: Diego Gutiérrez

text: Gutiérrez toimii myös pelaaja-agenttina osaomistamansa Global Pro Management -yrityksen kautta.


title: Ylistaron vaakuna

text: Ylistaron vaakuna oli Ylistaron kunnan tunnus. Vaakunan aihe viittaa maatalouteen, mutta lyhde on valittu kaksihaaraiseksi myös siksi, että sen muoto yhdistyisi kunnan nimen alkukirjaimeen.


title: Ylistaron vaakuna

text: Vaakunan selitys on ”vihreässä kentässä kaksihaarainen kultalyhde.” Vaakunan on suunnitellut Ahti Hammar, ja Ylistaron kunnanvaltuusto hyväksyi sen kokouksessaan 28. heinäkuuta 1961. Sisäasiainministeriö vahvisti vaakunan käyttöön 17. lokakuuta samana vuonna.


title: Ylistaron vaakuna

text: Vaakuna jäi epäviralliseksi kotiseutuvaakunaksi 2009, kun Ylistaro liittyi Nurmon kanssa Seinäjoen kaupunkiin.


title: AO Kerkyra

text: Athlitikos Omilos Kerkyra () on jalkapalloseura Korfun (, Kerkyra) saarelta. Seura nousi Kreikan pääsarjaan, Superliigaan kaudeksi 2010–2011 ensimmäisen kerran seuran historiassa. Seura on entiseltä nimeltään Kerkyraikos FC. Seuran paras saavutus on Beta Ethnikin toinen sija kaudella 2009–2010.


title: Shaolin Kungfu

text: Shaolin Kungfu () on kiinalainen taistelulaji ja kungfu -tyylisuunta. Shaolin kehitettiin nimensä mukaan shaolin-luostarissa, jossa munkit joutuivat puolustautumaan roistoilta ja villieläimiltä. Munkit nousivat myöhemmin 1600-luvulla maineeseen, joutuessaan puolustautumaan mantšurialaisia joukkoja vastaan.


title: Shaolin Kungfu

text: Legendan mukaan Bodhidharma-niminen munkki olisi tuonut Shaolin Kung Fun Kiinaan Intiasta. Tarinan mukaan Bodhidharma halusi parantaa munkkien fyysistä kuntoa opettamalla heille taistelulajeja. Legenda Bodhidharmasta on kuitenkin keksitty.


title: Shaolin Kungfu

text: Shaolin-temppeli sijaitsi entisen Kiinan pääkaupungin Luoyangin läheisyydessä. Tämä teki Shaolin-temppelin sijainnista strategisesti merkittävän. Vuonna 621 Shaolin-munkit osallistuivat keisari Li Shiminin sotaan Wang Shichongia vastaan. Näiden taisteluiden johdosta Shaolin palkittiin Tang-dynastian johdosta suurella vauraudella ja samalla he saivat keisarillisen koskemattomuuden. Nämä uroteot on kaiverrettu vuoden 728 Shaolin-temppelin kivitauluun. Historiallisissa lähteissä ei kuitenkaan missään mainita, että Shaolin-munkit olisivat kehittäneet vielä tähän aikaan oman taistelutyylinsä, joten väitteet Shaolin Kung Fun 1500-vuotisesta historiasta ovat vahvasti liioiteltuja.


title: Shaolin Kungfu

text: Ming-dynastian lopulla (1600-luvun alku) Shaolin-munkkeja käytettiin muun muassa keisarin toimesta paikallisten rosvojoukkojen kukistamiseen ja taisteluissa merirosvoja vastaan.


title: Shaolin Kungfu

text: Shaolin taistelutekniikat ovat suoraviivaisia. Shaolin Kung Fu sisältää lyöntejä, potkuja, heittoja ja lukkoja.


title: Shaolin Kungfu

text: Suomessa Shaolin Kungfu -nimellä kulkee useita eri kamppailulajeja. Seuroja on mm. Helsingissä, Turussa, Vaasassa, Kuopiossa ja Espoossa.


title: Paraisten vaakuna

text: Paraisten vaakuna on Paraisten tunnus, joka on alun perin vahvistettu Nauvon vaakunaksi. Vaakuna on saanut aiheensa saaristokunnan elämään ja historiaan läheisesti kuuluvasta merenkulusta, sekä Gullkronafjärdin merenselästä, joka sijaitsee Nauvosta hieman kaakkoon.


title: Paraisten vaakuna

text: Vaakunan selitys on ”punaisessa kentässä hopeinen, kultakruunuinen ankkuri”. Vaakunan on suunnitellut Gustaf von Numers, ja se vahvistettiin alkujaan Nauvon vaakunaksi 29. syyskuuta 1958. Vaakuna jäi hetkeksi epäviralliseksi tunnukseksi, kun Parainen, Nauvo, Korppoo, Houtskari ja Iniö yhdistyivät Länsi-Turunmaan kaupungiksi 2009. Muodostetun kaupungin nimestä nousseiden erimielisyyksien yhteydessä myös sen vaakuna jäi vahvistamatta, kunnes 28. huhtikuuta 2009 kaupunginvaltuusto vahvisti entisen Nauvon vaakunan Länsi-Turunmaan vaakunaksi. Tämä vaakuna jäi käyttöön, kun kaupungin nimi vuoden 2012 alussa muutettiin Paraisiksi.


title: Paraisten vaakuna

text: Ennen vuoden 2009 kuntaliitosta silloisella Paraisten kaupungilla oli oma vaakunansa, jonka aihe viittasi alueen historiaan; kaivostoimintaan – lähinnä seudun kalkkikaivoksiin – ja merenkulkuun.


title: Paraisten vaakuna

text: Vaakunan selitys on ”punaisessa kentässä paaluittainen, siivekäs vuorimoukari, jonka varren alaosa muodostaa ankkurinperän ja sen kourat, kaikki kultaa.” Vaakunan on suunnitellut Gustaf von Numers, ja Paraisten kauppalanvaltuusto hyväksyi sen kokouksessaan 22. joulukuuta 1960. Sisäasiainministeriö vahvisti vaakunan käyttöön 26. kesäkuuta 1961.


title: Paraisten vaakuna

text: Vaakuna jäi epäviralliseksi kotiseutuvaakunaksi 2009, kun Parainen, Houtskari, Iniö, Korppoo ja Nauvo muodostivat Länsi-Turunmaan kaupungin.


title: Korvia myöten EP

text: Korvia myöten EP on rap-duo Adebizin & Konnan lokakuussa 2008 julkaisema omakustanne EP. Gangsta rap sivusto Redrum-187 julkaisi syksyllä 2008 kappaleen "Huonoa seuraa" ilmaisladattavaksi sivustollaan. EP:n kappaleesta "Tähän asti opittua" julkaistiin remixversio ja musiikkivideo tammikuussa 2012 nimellä "Tähän asti opittua 2012". Kappale löytyy tuottaja/saksofonisti Speakeasyn keväällä 2012 julkaistulta "Tuottajalevy" -albumilta.


title: Beyond the Blazing Horizon

text: Beyond the Blazing Horizon on Crionicsin EP-levy, joka julkaistiin vuonna 2000.


title: Lohikko

text:
Lohikko on kylä Kankaanpään kaupungissa. Kylä sijaitsee noin 4 kilometrin päässä Kankaanpään keskustasta.
Lohikossa toimii muun muassa Lohikon palvelukoti ja Kyynärjärven koulu. Kylässä on ollut myös tiilitehdas. Lohikossa on nykyään lukuisia pieniä yrityksiä. Kylässä on LVI-alalle erikoistunut yritys.


title: Dean Winchester

text: Dean Winchester (s. 24. tammikuuta 1979) on kuvitteellinen hahmo ja toinen päähenkilö yhdysvaltalaisessa televisiosarjassa "Supernatural". Hän metsästää ammatikseen yliluonnollisia olentoja ja ajaa vuoden 1967 Chevrolet Impalaa, joka on saanut sarjan fanien keskuudessa lähes kulttimaineen. Deania esittää näyttelijä Jensen Ackles.


title: Dean Winchester

text: Dean syntyi 24. tammikuuta 1979 Kansasin Lawrencessa John ja Mary Winchesterin ensimmäisenä poikana. Neljä vuotta myöhemmin hänelle syntyi myös pikkuveli, Sam. Winchesterit elivät melko normaalia perhe-elämää aina Samin puolivuotispäivään saakka, jolloin demoni nimeltä Azazel vieraili talossa ja tappoi Maryn. Johnille kehkeytyi pakkomielle kostaa vaimonsa kuolema, jonka takia hän kasvatti molemmat poikansa metsästämään hirviöitä. Heillä ei enää Maryn kuoleman jälkeen ollut kiinteää kotia, vaan he asuivat motellihuoneissa ja matkustelivat jatkuvasti ympäri maata. Dean ei koskaan kuvitellut itselleen mitään muuta tulevaisuutta kuin metsästämisen, joten hän ei nuorena vaivautunut juurikaan opiskelemaan, toisin kuin Sam. John oli melkein aina poissa, joten Dean piti huolta veljestään pienestä pitäen, kunnes tämä 18-vuotiaana karkasi päästäkseen yliopistoon.


title: Dean Winchester

text: John katoaa hänen ja Deanin ollessa erillisillä työkeikoilla, ja koska Dean ei saa häntä moneen viikkoon kiinni, hän lähtee veljensä luokse Kaliforniaan pyytämään apua. Sam, joka on päättänyt jättää yliluonnollisten olentojen metsästämisen lopullisesti taakseen, on vastahakoinen auttamaan, mutta lähtee lopulta Deanin mukaan hänen tyttöystävänsä Jessican kuollessa samalla tavalla kuin Mary Winchester.


title: Dean Winchester

text: Dean ja Sam alkavat elää kahdestaan tien päällä etsien sekä isäänsä että Maryn ja Jessican tappajaa. Toisistaan vieraantuneiden veljien suhde alkaa myös vähitellen muotoutua läheisemmäksi. Veljekset lopulta löytävät useiden vaiheiden jälkeen isänsä Chicagosta, mutta he joutuvat vaikeuksien takia hetkeksi erilleen. Jonkin ajan päästä he tapaavat uudelleen hankkiakseen yhdessä käsiinsä mystisen aseen, Coltin, jota he voisivat käyttää Azazelin tappamiseen. He saavat lopulta aseen itselleen, mutta eivät onnistu tappamaan Azazelia vaan tämä pääsee heiltä karkuun. Ajaessaan sairaalaan Azazelin aiheuttamien vammojen takia he joutuvat auto-onnettomuuteen.


title: Dean Winchester

text: Dean on kolarin seurauksena koomassa, ja hänen henkensä on irtaantunut ruumiista. John tekee kuitenkin sopimuksen Azazelin kanssa, jotta tämä pelastaisi Deanin ja ottaisi hänen henkensä sen sijaan. Näin tapahtuu, ja John kuolee, mikä lisää Samin ja Deanin kostonhalua entisestään. Pian Johnin kuoleman jälkeen veljekset tutustuvat Ellen Harvelleen, tämän tyttäreen Johon ja näiden kanssa asuvaan Ashiin, joka suostuu auttaamaan heitä Azazelin etsinnässä.


title: Dean Winchester

text: Tuotantokauden lopulla selviää myös syy Samin yliluonnollisille voimille; kun hän oli vauva, Azazel ei vieraillut talossa tappaakseen Maryn vaan juottaakseen vertaan Samille. Mary kuoli ainoastaan siksi, että hän yritti mennä väliin. Tällaisia lapsia on muitakin ja Azazel kokoaa heidät kaikki paikkaan nimeltä Cold Oak. Siellä heidän pitää tappaa toisensa, ja viimeisestä eloonjääneestä on tarkoitus tulla johtaja Azazelin armeijalle. Sam selviää koitoksesta, mutta toinen selviytyjä, Jake Talley, tappaa hänet puukolla. Surun murtama Dean tekee sopimuksen tienristeysdemonin kanssa herättääkseen Samin eloon. Demoni suostuu ja antaa Deanille vuoden elinaikaa. Pian tämän jälkeen Jake avaa Helvetin Portit, joiden kautta Azazelin armeija pääsee vapaaksi. Sam ja Dean eivät pysty estämään sitä, mutta samalla kertaa kuitenkin myös Johnin henki karkaa porteista ja auttaa poikiaan taistelussa Azazelia vastaan. Dean ampuu Azazelin Coltin viimeisellä luodilla.


title: Dean Winchester

text:
Koska hänellä on enää vuosi elinaikaa jäljellä, Dean alkaa elää holtittomasti samaan aikaan kun Sam yrittää epätoivoisesti keksiä keinoa saada hänet irti sopimuksestaan. Veljekset tapaavat demonin nimeltä Ruby, joka väittää, että Deanin sopimus on korkea-arvoisen demonin, Lilithin, hallussa ja että jos Lilith tapetaan, myös Deanin sielu säästyy helvetiltä. Ruby alkaa myös satunnaisesti auttamaan veljeksiä tiukoissa paikoissa, josta huolimatta Dean ei luota häneen vaan yrittää jopa tappaa hänet useita kertoja. He myös menettävät Coltin, kun nainen nimeltä Bela Talbot varastaa sen heiltä.
Lopulta paljastuukin, että Ruby yritti vain päästä lähelle Samia ennemmin kuin oikeasti auttaa Deania. Sam ei siis saa veljeään pelastettua, vaan Deanin viimeisenä elinpäivänä tapahtuva yritys tappaa Lilith menee pieleen ja helvetinkoirat raatelevat hänet kuoliaaksi Lilithin pakottaessa Samin katselemaan toimitusta. Kauden viimeisillä sekunneilla nähdään Dean huutamassa apua helvetissä.


title: Dean Winchester

text: On kulunut neljä kuukautta siitä kun Dean kuoli. Hän tulee tajuihinsa ruumisarkussaan enkeli Castielin noudettua hänen sielunsa helvetistä, jotta hän voisi auttaa heitä suojelemaan 66 sinettiä, jotka estävät Luciferin pääsyn maailmaan. Dean tapaa uudelleen Samin kanssa, mutta jälleennäkemisen ilo on lyhytaikaista, sillä hän saa pian tietää Samin alkaneen käyttää psyykkisiä voimiaan demonien manaamiseen Ruby oppaanaan. Castiel käskee Deania pysäyttämään veljensä ennen kuin tämä saa jotain pahaa aikaan.


title: Dean Winchester

text: Jatkuvan Rubysta riitelyn takia veljesten välit alkavat vähitellen rakoilla. He saavat tietää, että heidän isällään oli aikoinaan suhde Kate Milligan –nimisen naisen kanssa, ja että heillä on tästä suhteesta syntynyt velipuoli, Adam, joka kuitenkin kuolee ennen kuin he ehtivät tavata. Deanille paljastuu myös, että Samin psyykkiset voimat ovat peräisin demoninverestä, jota hän juo Rubysta tullakseen tarpeeksi vahvaksi tappamaan Lilithin. Dean yrittää vieroittaa veljensä demoninverestä sulkemalla hänet Bobbyn paniikkihuoneeseen vieroitusoireiden ajaksi, mutta Castiel päästää hänet ulos sieltä ja Sam karkaa jälleen Rubyn luokse. Dean jäljittää hänet nopeasti, ja he riitelevät siitä, miten sinettien rikkoutuminen tarkalleen pitäisi estää. Lopulta he ajautuvat tappeluun, jonka jälkeen heidän tiensä eroavat.


title: Dean Winchester

text: Kauden lopussa Deanille selviää, että enkelit ovat valehdelleet heille ja että he itse asiassa haluavat Luciferin vapaaksi, jotta Mikael voisi tuhota tämän ja näin tuoda paratiisin maan päälle. Castiel, joka on alkanut kyseenalaistamaan muiden enkelien toimintaa, paljastaa, että Lilith on viimeinen sinetti, jonka kuolema vapauttaa Luciferin häkistään. Dean ei ehdi ajoissa Samin luokse estämään tätä, vaan Sam tappaa Lilithin voimillaan ennen kuin kuulee totuuden Rubylta, joka myöntää manipuloineensa Samia koko ajan. Sam ja Dean tappavat Rubyn tämän omalla veitsellä, minkä jälkeen Sam pyytää veljeltään anteeksi juuri kun lattiaan muodostuu ovi, jonka kautta Lucifer pääsee ulos vankilastaan.


title: Dean Winchester

text:
Tuntematon taho pelastaa Deanin ja Samin portaalin aukenemiselta. Dean saa tietää, että hän on arkkienkeli Mikaelin ”astia” eli ainoa oikea henkilö antamaan ruumiinsa tämän valtaan. Jotta näin voisi tapahtua, hänen täytyy kuitenkin selkeästi antaa suostumuksensa siihen. Dean kieltäytyy ja lähtee myös veljensä luota, koska ei enää luota tähän. Hän kuitenkin palaa pian Samin luokse, kun enkeli Zachariah vie hänet vuoteen 2014 näyttääkseen minkälainen maailma tulee olemaan, jos hän ei suostu Mikaelin astiaksi ja kun tulee ilmi, että Samin on vastaavasti tarkoitus olla Luciferin astia.
Veljekset alkavat jäljittää Coltia tappaakseen siltä Luciferin. Heille selviää, että varastaessaan aseen Bela ei antanutkaan sitä Lilithille, vaan toiselle demonille nimeltä Crowley. He löytävät Crowleyn ja tämä antaa aseen heille vapaaehtoisesti, koska toivoo itsekin Luciferin kuolemaa. Dean onnistuu ampumaan Luciferia, mutta tämä ei kuole, vaan paljastaa olevansa yksi niistä viidestä asiasta maailmassa, joita Coltilla ei voi tappaa.


title: Dean Winchester

text: Zachariah herättää Samin ja Deanin velipuolen Adamin kuolleista ja suostuttelee tämän enkeleiden puolelle. Enkeli Gabriel kertoo veljeksille, että he voivat voittaa Luciferin lukitsemalla tämän takaisin vankilaansa, joka aukeaa Neljän Hevosmiehen sormuksilla. Sam ja Dean hankkivat käsiinsä sormukset, ja etsivät Luciferin. Sam antaa ruumiinsa tämän hallintaan aikomuksenaan vangita Lucifer sisälleen ja hypätä sitten häkkiin. Suunnitelma epäonnistuu aluksi, koska Sam ei pystykään vastustamaan Luciferia. Dean menee siitä huolimatta hänen peräänsä, ja estää häntä aloittamasta taistelua Adamia astianaan käyttävän Mikaelin kanssa. Luciferin ja Deanin ottaessa yhteen Lucifer huomaa lelusotilaan Deanin autossa, mikä laukaisee Samin muistot ja hän kykenee ottamaan vallan hetkellisesti itselleen. Sam avaa Luciferin häkin ja hyppää sisälle vetäen samalla Mikaelin mukanaan. Murtunut Dean palaa entisen tyttöystävänsä Lisan luokse elämään normaalia elämää, kuten oli aikaisemmin luvannut Samille.


title: Ethnikos Olympiakos Volos

text: Ethnikos Olympiakos Volos () on jalkapalloseura Voloksen kaupungista. Seura on perustettu 1937 ja se pelaa kotiottelunsa Panthessaliko Stadiumilla.


title: Ethnikos Olympiakos Volos

text: Joukkue nousi esille kreikkalaisen jalkapallon sopupeliskandaalissa vuonna 2011. Seurassa toimineille jaettiin useita toimitsijakieltoja, jonka lisäksi joukkue tiputettiin sarjaporrasta alemmaksi. Päätöstä lievennettiin lopulta siten, että joukkue aloittaa seuraavan kauden kymmenellä miinuspisteellä. Kohun myötä joukkue pudotettiin myös Eurooppa-liigasta.


title: Ethnikos Olympiakos Volos

text: Seuraa ei tule sekoittaa suurseura Olympiakosiin.


title: Johannes Granö

text: Johannes Granö (25. syyskuuta 1850 Teerijärvi – 9. kesäkuuta 1913 Omsk) oli suomalainen pappi ja Siperian kävijä.


title: Johannes Granö

text: Johannes Granön vanhemmat olivat talollinen Johannes Granö ja Kaisa Liisa Juhontytär. Papiksi Granö valmistui 1877 eli vasta 27-vuotiaana. Vuodesta 1882 hän toimi kappalaisena Kemiössä, jossa sai vahvoja hengellisiä vaikutteita seurakunnan kirkkoherralta Fredrik Gabriel Hedbergiltä.


title: Johannes Granö

text: Vuonna 1885 hän lähti perheineen Siperiaan karkotettujen suomalaisten pariin, ensin vuoteen 1891 saakka ja toisen jakson vuodesta 1902 vuoteen 1913. Hänen pääasiallinen toimipaikkansa oli Omsk, josta oli matkaa eteläisimpiin siirtokuntiin melkein 2000 virstaa. Granö järjesti paitsi säännöllisiä jumalanpalveluksia, myös vaikutti lasten kouluoloihin sekä köyhäinhoitoon ja raittiusvalistukseen. Gränö julkaisi kokemuksistaan kirjan "Kuusi vuotta Siperiassa" vuonna 1893. Vuodesta 1894 vuoteen 1901 hän toimi Alatornion kirkkoherrana.


title: Johannes Granö

text: Johannes Granö oli naimisissa vuodesta 1878 Alma Jakobina Fontellin (k. 1934) kanssa. Heidän poikansa oli lapsuudessaan ja nuoruudessaan isänsä mukana pitkiä aikoja Siperiassa viettänyt, sittemmin Altailla maantieteellisiä ja geologisia tutkimusmatkoja tehnyt maantieteilijä ja huomattava maantieteen metodologi J. G. Granö. Toinen poika Paavo Granö toimi pappina ensin isänsä jälkeen Siperiassa ja sitten Suomessa Oulunkylän kirkkoherrana.


title: N.O.I.R.

text: N.O.I.R. (Nation of Illusive Resemblance) on Crionicsin toinen EP-levy, joka julkaistiin vuonna 2010.


title: Portugalin talous

text: Portugalin talous on korkean tulotason sekatalous. Tärkeimpiä vientituotteita ovat koneet, vaatteet ja kuljetusvälineet. Työvoima on halpaa muihin Euroopan maihin verrattuna, mutta halpatuotanto on siirtynyt muun muassa Aasiaan. Myös kaivokset, teollisuus ja matkailu ovat merkittäviä työllistäjiä. Vuonna 2010 työttömyys oli 10,7% bruttokansantuotteen kasvun ollessa 1,4%.


title: Portugalin talous

text: Portugalin maatalous on EU:n keskitasoon verrattuna tuottamatonta. Maatalous kärsii kuivuudesta, huonosta maaperästä ja vanhanaikaisista tuotantomenetelmistä. Vuonna 2016 keskimääräisen maatilan koko oli 14,1 hehtaaria, kun EU:ssa se oli vuonna 2013 16,1 hehtaaria. Tilojen koko on kuitenkin kasvamassa ja niiden määrä vähenemässä, kuten muuallakin Euroopassa. 2000-luvun ensimmäisellä vuosikymmenellä tilojen määrä väheni 26,6 prosentilla.


title: Portugalin talous

text: Portugalin tärkeimmät viljelykasvit ovat vehnä, ohra, maissi, riisi, peruna, viinirypäleet, oliivit ja tomaatti. Vuonna 2010 noin 12 prosenttia maatiloista oli erikoistunut viinirypäleisiin, 8,8 prosenttia, muihin hedelmiin ja 8,5 prosenttia oliiviin.


title: Portugalin talous

text: Portugalin maataloustuotteiden vienti on pahasti alijäämäinen, ja maa joutuu tuomaan suurimman osan elintarviketarpeistaan ulkomailta. Vuonna 2016 viljatuotteiden omavaraisuusaste oli 23,0 prosenttia. Viini on tärkein maatalouden vientituotteista, ja maasa on lähes 50 virallista viinialuetta.


title: Portugalin talous

text: Portugalin pinta-alasta noin kaksi viidesosaa on metsän peitossa. Maa on merkittävä metsäteollisuustuotteiden viejä, ja yli 90 prosenttia paperimassasta viedään ulkomaille. Kaupallisesn metsämaan määrä on ollut 2000-luvulla kasvussa. Erityisesti nopeakasvuisia eukalyptuksia on istutettu laajalle. Portugali on myös maailman johtava korkin tuottaja.


title: Portugalin talous

text: Pitkän rantaviivan ja hyvien kalavesien ansiosta Portugalilla on pitkät kalatalouden perinteet. Tärkeitä kalasatamia ovat Leixões pohjoisessa, Peniche ja Setúbal lännessä sekä Portimão ja Olhão Algarvessa. Saaliit ovat kuitenkin moniin muihin europpalaisiin rantavaltioihin pieniä, eivätkä ne pysty täyttämään edes kotimaan tarvetta.


title: Portugalin talous

text: Portugalin valmistusteollisuus on keskittynyt Lissabonin ja Setúbalin ympäristöön etelässä sekä Porton, Bragan ja Aveiron ympäristöön pohjoisessa. Lissabonissa ja Setúbalissa on öljynjalostusta, kemianteollisuutta, sementin, autojen, elektroniikan paperimassan ja korkin valmistusta sekä kala- ja juomateollisuutta. Portossa on tekstiili-, jalkine- ja huonekaluteollisuutta sekä viinin- ja ruokatuotteiden valmistusta. Aveiro on erikoistunut paperimassaan ja puutuotteisiin ja Braga vaatteisiin, ruokailuväleinsiin ja elektroniikkaan. Coimbrassa ja Leirassa on muovimuottien ja työstökoneiden valmistusta.


title: Portugalin talous

text: Portugali on 2000-luvulla pyrkinyt monipuolistamaan teollisuustuotantoansa korkean teknologian aloihin. Moottoriajoneuvojen, elektroniikan ja lääkkeiden valmistus onkin ollut kasvussa. Perinteisemmät teollisuudenalat, kuten tekstiili-, korkki-, telakka- ja elintarviketeollisuus, ovat silti vielä vahvassa asemassa.


title: Portugalin talous

text: Valmistusteollisuus on hyötynyt halvasta työvoimasta, mutta tuotantoa on 2000-luvulla siirtynyt jonkun verran Aasiaan ja uusiin itäisen Euroopan EU-maihin, kuten Puolaan, Unkariin ja Tšekkiin.


title: Portugalin talous

text: Palveluala on suurin Portugalin talouden aloista, sillä bruttoarvonlisäyksestä sen osuus oli vuonna 2016 noin 75,4 prosentia ja työvoimasta 68,6 prosenttia.


title: Portugalin talous

text: Portugalin ulkomaankaupan kauppatase on ollut negatiivinen koko 2000-luvulla. Maa joutuu tuomaan paljon koneita, kuljetusvälineitä, energiaa ja elintarvikkeita. Tuonti on lisäksi ollut kasvussa, eikä vienti ole kasvanut yhtä paljon. Vuonna 2016 kauppataseen alijäämä oli 11,2 miljardia euroa. Alijäämä on ollut pienenemään päis, sillä vuonna 2008 se oli yli 20 miljardia euroa.


title: Portugalin talous

text: Euroopan unionin jäsenvaltiot ovat Portugalin tärkeimmät kauppakumppanit. Espanja, Saksa, Ranska, Italia ja Britannia muodostavat noin puolen sekä viennistä että tuonnista. Kaupankäynti Portugalin entisten Afrikan siirtomaiden kanssa on pienemässä, mutta Brasiliaan suuntautuva kauppa on puolestaan kasvussa. Vuonna 2016 viennistä 25,9 prosenttia suuntautui Espanjaan, 12,9 prosenttia Ranskaan, 11,7 prosenttia Saksaan, 7,1 prosenttia Britanniaan ja 4,9 prosenttia Yhdysvaltoihin. Espanjan osuus tuontitavarasta oli 32,9 prosenttia, Saksan 13,4 prosenttia, Ranskan 7,7 prosenttia, Italian 5,5 prosenttia ja Alankomaiden 5,1 prosenttia.


title: Portugalin talous

text: Portugalin perinteisiä vanhoja vientituotteita ovat vaatteet ja kengät. Monikansallisten tytäryhtiöiden kone- ja kuljetusvälineet ovat kuitenkin nousseet vientituotteiden kärkeen. Kone- ja kuljetusvälineistä vientiin menee muun muassa muoviteollisuuden muotteja, konepajateollisuuden tuotteita, autojen kaapeleita, mikrosiruja ja televisiovastaanottimia. Koneiden ja mekaanisten laitteiden osuus viennistä vuonna 2016 oli 15,4 prosenttia, liikennevälineiden 11,3 prosenttia, muovi- ja kumituotteiden 7,6 prosenttia, perusmetallien 7,4 prosenttia ja maataloustuotteiden 6,5 prosenttia. Kivennäispolttoaineet olivat olleet vuonna 2015 kolmanneksi suurin ryhmä, mutta niiden sijoitus tippui vuonna 2016 seitsemänneksi.


title: Portugalin talous

text: Portugalin työvoima on keskittynyt muiden länsieurooppalaisten maiden tavoin palvelusektoriin. Vuoden 2017 alussa koko Portugalissa palvelualoilla työskenteli 68,9 prosenttia työväestä. Teollisuuden osuus oli 24,7 prosenttia ja maatalouden 6,4 prosenttia. Azoreilla ja Madeiralla teollisuuden osuus oli selvästi pienempi ja palvelualojen sekä maatalouden suurempi. Azoreilla palvelualojen osuus oli 74,0 prosenttia, teollisuuden 15,4 prosenttia ja maatalouden 10,7 prosenttia. Madeiralla palvelualojen osuus oli 76,5 prosenttia, teollisuuden 12,5 prosenttia ja maatalouden 10,9 prosenttia.


title: Portugalin talous

text: Portugalin työttömyysaste vuoden 2017 lopussa oli 8,1 prosenttia. Euroalueen velkakriisi kohteli Portugalin työmarkkinoita todella huonosti, sillä maan työttömyysaste oli vuosien 1983–2006 aikana keskimäärin 7,2 prosenttia mutta vuonna 2012 se oli noussut 15,8 ja vuonna 2013 jo 16,4 prosenttiin. Portugalin työttömyysaste oli jo ennen kriisiä ollut hieman nousussa. Vuoteen 2006 asti työttömyysaste oli maassa pienempi kuin Euroopan unionissa tai euroalueella keskimäärin. Vuoden 2010 jälkeen työttömyysaste kohosi selvästi euroalueen keskiarvon yläpuolella, mutta vuonna 2017 työttömyysaste laski takaisin alle euroalueen keskiarvon.


title: Portugalin talous

text: Portugalilaisten työntekijöiden koulutustaso on OECD-maiden keskitasoa heikompi ja palkka Euroopan unionin keskitasoa alempi. Koulutustason ero muihin Euroopan union maihin on pienemässä. Vuonna 2000 portugalilaisista työntekijöistä 9,9 prosenttia oli käynyt korkea-asteen koulutuksen ja eurooppalainen keskiarvo oli 20,7 prosenttia. Vuonna 2016 Portugalissa korkeakoulun käyneitä työntekijöitä oli 26,0 prosenttia ja Euroopassa keskimäärin 32,7 prosenttia.


title: Portugalin talous

text: Portugali joutuu tuomaan ulkomailta pääosan energiastaan. Vuonna 2015 noin 77,4 prosenttia Portugalissa kulutetusta energiasta tuotiin ulkomailta. Maan energiaomavaraisuus on selvästi eurooppalaista keskitasoa heikompi, sillä keskimäärin Euroopan unionin jäsenmaat tuovat 54 prosenttia energiastaan.


title: Portugalin talous

text: Portugali on erityisen riippuvainen tuontiöljystä ja -hiilestä. Kansainvälisen energiajärjestön mukaan Portugalin primäärienergiasta 44 prosenttia oli peräisin öljystä, 20 prosenttia maakaasusta ja 13 prosenttia sekä hiilestä että biopolttoaineesta.


title: Portugalin talous

text: Portugali on 2000-luvulla panostanut uusiutuvaan energiaan. Vuonna 2008 avattu tuulipuisto oli valmistuessaan Euroopan suurin. Lisäksi Mouran lähellä on maailman suurimpiin kuuluva aurinkopuisto ja maa on kokeillut myös aaltovoimaa. Biopolttoaineen jälkeen vesivoima ja tuulivoima tuottivat uusiutuvista energianlähteistä seuraavaksi suurimman osuuden primäärienergiasta.


title: Portugalin talous

text:
Portugalin mannermaalla oli vuoden 2016 tilastojen perusteella 14 313 kilometriä teitä. Pääteitä on 2 338 kilometriä, niitä tukevia teitä 7 105 kilometriä ja paikallisteitä 4 791 kilometriä.
Rautateitä 2 546 kilometriä. Siitä yli 60 prosenttia on sähköistetty ja lähes 96 prosenttia on leveäraiteista rautatietä. Portugalin rautatieinfrastruktuuria hoitaa vuonna 1997 perustettu Rede Ferroviária Nacional. Lissabonin metroa on 1990- ja 2000-luvuilla laajennettu kaupungin rajojen ulkopuolelle. Porton metro puolestaan on osittain maan alla kulkeva pikaraitiotiejärjestelmä.


title: Portugalin talous

text: Portugalin manneralueella oli vuonna 2016 neljä lentoasemaa. Yhteensä maassa oli 15 lentoasemaa, sillä Azoreilla ja Madeiralla jokaisella saarella on oma lentoasemansa. Lissabonin Portelan lentoasema selvästi suurin lentoasemista, sillä sitä kautta kulki 49,6 prosenttia lentomatkustajista ja 47,0 prosenttia lentokoneiden laskuista ja nousuista. Seuraavaksi suurimmat lentoasemat olivat Porton ja Faron lentoasemat.


title: Portugalin talous

text: Manner-Portugalin merisatamissa on hyvin vähäistä henkilöliikenettä, joten Azorien ja Madeiran satamat vastasivat käytännössä kaikesta henkilöliikenteestä. Jokiliikenteessä kulki 19,4 miljoonaa matkustajaa, joista 82,9 prosenttia Tajojoella. Meriliikenteen tavaraliikenteen määrä on kasvussa, ja Sinesin satama oli tärkein satama, sillä sitä kautta kulki 52,6 prosenttia meriliikenteen tavaramäärästä.


title: Portugalin talous

text: 1400-luku oli Portugalin talouden kulta-aikaa. Portugalilaisen imperiumin rakentaminen alkoi 1415, kun portugalilainen armada Henrik Purjehtijan johtamana kohti Pohjois-Afrikkaa. Vuonna 1418 Henrik Purjehtijan kapteenit João Gonçalves Zarco ja Tristão Vaz Teixeira löysivät Porto Santon saaren. Vuonna 1419 Zarco nousi maihin Madeiralla. Vuonna 1434 Gil Eanes ohitti Cabo Bojadorin Marokossa, ja siitä alkoivat Portugalin tutkimusmatkat Afrikassa. Bartolomeu Dias kiersi ensimmäisenä Hyväntoivonniemen 1487. Vasco da Gama purjehti ensimmäisenä eurooppalaisena Intiaan ja 1500-luvun alussa portugalilaiset löysivät tuottoisan maustepippurikaupan alkulähteen eli Molukkien saariryhmän. Myös Japaniin luotiin kauppasuhteet. Pedro Álvares Cabral purjehti vuonna 1500 ensimmäisenä Brasilian rannikolle. Brasilia julistettiin pian kuuluvaksi Portugaliin.